הוועדה המיוחדת לבחינת בעיית העובדים הזרים, כנסת 17, פרוטוקול מספר 61, 2008-09-24 09:30

רן כהן: אני מקבל בברכה קודם כל את ראש מנהל האוכלוסין ניצב בדימוס- - -

יעקב גנות: לא אדוני.

יעקב גנות: ראש רשות הגירה.

יעקב גנות: עבדתי קשה בשביל התואר הזה.

רן כהן: אז עכשיו אני אגלה בפניך ויש לי פה עדים לעניין הזה שהנושא של הקמת רשות ההגירה זה היה נושא שאני כבר מטפל בו אני חושב עוד מימי הקדנציה הראשונה שלי כיושב ראש הוועדה הזאת.

רן כהן: היו 4 החלטות ממשלה למיטב ידיעתי.

רן כהן: כל הזמן לא קידמו ואחד הדברים שלחצנו עליהם באופן קבוע זה על הקמת הרשות הזאת ואם אנחנו מתקדמים בעזרתך ובעזרת הממשלה אפילו צעדים דרמטיים כל כך אני באמת מאוד שמח.

רן כהן: ולכן אחד הדברים שאני אבקש שנפתח בהם זה דווקא שאתה תמסור בבקשה איזה דיווח אפילו תמציתי לגבי ההתקדמות של הקמת הרשות והעברת הסמכויות לפני שנגיע לעניין של נציבת זכויות עובדים זרים איריס מעיין שבהעדרה בדקות האחרונות סיפרתי בהתרגשות איך היא הופיעה שלשום בכנס ומסרה את הטלפון הנייד הצמוד שלה.

רן כהן: שמתי לב שזה היה נייד ולא במשרד וזה בהחלט היה מרגש.

רן כהן: גם מצאתי לנכון לשבח את זה מעל לבמה שבמקרה עוד הייתי בה, ואז גם נדע בדיוק איפה אנחנו עומדים גם מבחינת האחריות של איריס בתפקידה כנציבה והכפיפות אליך או למשרד התמ"ת עדיין או משרד הפנים.

רן כהן: הדבר הזה באמת צריך להתבהר.

רן כהן: אז אני באמת רוצה לבקש אותך לפתוח ואחר מכן אני אבקש מאיריס, אם את מוכנה למסור איזושהי סקירת מצב.

רן כהן: לפני שנה נדמה לי קיימנו איתך ישיבה בדיוק על העניין הזה.

רן כהן: וכבר אז עמדנו על כמה בעיות לא מבוטלות בקשר לכל הנושא של מיצוי זכויות העובדים.

רן כהן: אז אם תוכלי את למסור.

רן כהן: לאחר מכן נעבור לדיון.

רן כהן: בבקשה מר גנות.

יעקב גנות: אדוני, קודם כל תודה רבה על הזמנה.

רן כהן: אני מודה לך על בואך.

יעקב גנות: בשבילי זה תענוג לבוא לראות אותך.

יעקב גנות: איך אומרים גילוי נאות.

רן כהן: גילוי נאות שכולכם תדעו פשוט, אנחנו מכירים בשולחן הזה מהימים שבהם ניצב גנות היה מפקד משטרת ההגירה ועבדנו מאוד צמוד ביחד.

רן כהן: אני אפילו מרשה לעצמי לזכור מר גנות שאז היה מצב שבו שאתה יצרת יש מאין את משטרת ההגירה.

רן כהן: במידה רבה מאוד גם לא היה איזשהו גורם ממשלתי או אחר שינסה לקבוע איזשהם כללים, ועשינו את זה די ביחד.

רן כהן: ואני מוכרח להודות לך שבדרך כלל דברים שאני ביקשתי או שהוועדה ביקשה אתה אימצת באופן מאוד נחוש.

יעקב גנות: ובהמשך כנציב שירות בתי הסוהר בוקרתי על ידך במעשיהו.

רן כהן: נכון.

רן כהן: לא פעם ולא פעמיים.

יעקב גנות: רבותיי, בהמשך להחלטת הממשלה, בעצם יש 9 החלטות ממשלה שלא יצאו לפועל.

יעקב גנות: 9 החלטות בשנת 99 כאשר בוועדה המרכזית שהמליצה ועליה אנחנו מתבססים בתחילת דרכנו, ועדת רכלבסקי, שהיא קבעה שיש מקום להקים את רשות ההגירה במסגרת משרד הפנים.

יעקב גנות: ובהמשך היו החלטות נוספות .

יעקב גנות: ב-13.4 השנה הממשלה החליטה להקים את רשות ההגירה כאשר מנכ"ל משרד הפנים קיבל מנדט לרכז את עבודת המטה ותוך 3 חודשים להביא הצעה.

יעקב גנות: תוך חודשיים עם אפשרות להאריך לחודש השלישי.

יעקב גנות: תוך חודשיים בדיוק על פי החלטת הממשלה אני בעצם ריכזתי את העבודה הפנימית והתיאום בין כל הגופים.

יעקב גנות: ב-15.6 הבאנו להחלטת הממשלה שהחל מ-15.7 הרשות קמה.

יעקב גנות: הרשות קמה בהרכב של, הבסיס מנהל האוכלוסין, תאום מבצעי וכפיפות מבצעית יחידה מבצעית, יחידת האכיפה של משטרת ישראל, מנהלת האגירה.

יעקב גנות: שלב ראשון העברת מט"ש והיתרים עד 1.9.

יעקב גנות: ועד 15.2 שנה זו, ביקורת הגבולות של מדינת ישראל.

יעקב גנות: נכון להיום כפי שהחליטה הממשלה 15.7 יחידת האכיפה של משטרת ישראל בהמשך לכתיבה וחתימה על אמנה, כפיפות מבצעית לרשות שאני אגיד שזה הולך חלק, הולך חלק, לא לפי מה שאני מצפה מבחינת התפוקות אבל זה ניכנס בהמשך לפעילות יותר מתואמת ויותר אקטיבית.

רן כהן: עכשיו טכנית אני מבין כל אחד נשאר במקומו.

יעקב גנות: מבחינה משטרתית הכפיפות המבצעית תוכניות, אישורים, שימור כוח אדם מבחינה זו שלא יקחו אותם לכל מיני מקומות, זו אחריות שלי.

יעקב גנות: כל תנועה וכל הזזה כולל ברמה של המפכ"ל בתיאום איתי.

יעקב גנות: אין לי טענות.

יעקב גנות: נושא המשטרה זה סגור.

יעקב גנות: בהמשך לגבי שלב ראשון של התמ"ת.

יעקב גנות: אתמול אחר הצהריים, קודם כל ההחלטה התקבלה.

יעקב גנות: אנחנו כרגע עובדים בנושא הבירוקרטי אבל אתמול סגרנו סופית, השר אתמול בירך את כל יחידות התמ"ת על העברתם.

רן כהן: השר אלי ישי או שטרית?

יעקב גנות: השר אלי ישי.

יעקב גנות: שטרית עוד לא עדכנתי אותו.

יעקב גנות: אני מעדכן אותו לאחר התוצאות.

יעקב גנות: אתמול בלילה בשעה 9 סיימנו סופית את הכנת המסמך חתימה מול ההסתדרות.

יעקב גנות: אבל ללא שום קשר עם זה הם היום, מחר, עוברים כל נושא מט"ש וההיתרים עוברים עד, אני מקווה שעוד היום.

רן כהן: התפקיד של אפרים כהן מתבטל?

יעקב גנות: כן.

יעקב גנות: מתבטל.

יעקב גנות: הוא על פי החלטת ממשלה מסייע, מייעץ לנו לקבל את זה אבל בסופו של תהליך התפקיד הזה מתבטל.

יעקב גנות: יחידת הסמך באחריות ובניהול של ראש היחידה הם עוברים אלינו בהמשך.

יעקב גנות: אנחנו כבר מקיימים ישיבות משותפות.

יעקב גנות: אני מקווה שתוך חודש וחצי כל יחידת האכיפה יעברו.

יעקב גנות: זאת הכוונה, זה היעד.

יעקב גנות: לגבי נושא ביקורת הגבולות יש עוד אי אילו מכשולים.

יעקב גנות: ברמה העקרונית הכול סגור.

יעקב גנות: רשת סגרנו, משרד האוצר סגרנו, ההסתדרות עוד לא סגרנו.

רן כהן: ההסתדרות בהקשר של הדאגה לזכויות העובדים?

יעקב גנות: כן.

יעקב גנות: לגבי ביקורת הגבולות אנחנו מדברים.

יעקב גנות: פה לגבי ההסתדרות לגבי נושא התמ"ת סגרתי את הכול.

יעקב גנות: מאחזקות רכב עד מיסוד דרגות ועד כל הזכויות, כל מה שקשור בתנאים ובשים לב לעובדה שהם לא זזים ממקומם אלא במבנה הארגוני הסופי, את השירות הרי יצטרכו לקבל במשרד הפנים.

יעקב גנות: אז אנחנו נראה ללא קשר איתם כתוספת לנושא אמרכלות וכל הדברים האלה.

יעקב גנות: אבל אנחנו מטפלים בזה.

יעקב גנות: אבל מבחינת המקום מה שמשתנה זו האחריות הכוללת.

יעקב גנות: האחריות היא עלי.

יעקב גנות: והמשמעות של האחריות עלי לטוב ולרע האחריות היא עלי.

יעקב גנות: אני מחויב לדאוג גם לעובדים וגם לקליינטים.

יעקב גנות: עכשיו אם אנחנו כבר מדברים אדוני, אני רוצה בשלושה משפטים.

יעקב גנות: אנחנו מדברים על עובדים זרים.

יעקב גנות: אני רוצה להגיד פה בצורה ברורה, המצב סך הכול בנושא עובדים זרים במדינת ישראל המצב הוא לא טוב.

יעקב גנות: הנתונים הם מאוד מאוד לא טובים.

יעקב גנות: גם בנושא העובדים הזרים, גם בנושא התיירים שלא עוזבים את המדינה בתום 3 חודשים ומדובר ביותר ממאה אלף, וגם בנושא המסתננים, מהגרי העבודה המצב הוא לא טוב.

רן כהן: תיירים שנמצאים במצב שבו הם עובדים בישראל זה נגד החוק.

רן כהן: זה לא עובדים שנשארים לאחר תום תקופת ההיתר.

יעקב גנות: אני הדגשתי את המילה תיירים ולא עובדים.

רן כהן: יש כמאה אלף שנכנסו על אשרת תיירים?

יעקב גנות: כן.

יעקב גנות: זה לא סוד.

יעקב גנות: הרי ועדת הכנסת עוסקת בזה.

רן כהן: ב-12:00 יש לנו ישיבה נוספת בדיוק על זה.

יעקב גנות: עד כאן.

יעקב גנות: רציתי רק להגיד כדי שדברים יהיו ברורים.

רן כהן: אם מותר באמת בשם הוועדה של הכנסת ובשמי באופן פרטי אני מאוד רוצה לברך על התהליך ולברך אותך ולאחל לרשות הזאת בראשותך הצלחה מכל הלב.

רן כהן: כמעט אפשר לומר "שהחיינו" כי באמת מאוד רצינו להגיע לרגע הזה.

רן כהן: היו עימותים מאוד קשים בין משרדי הממשלה, איפה זה יהיה, איך זה יהיה, כל אחד פנה לכיוון אחר, סוף סוף יש החלטה והיא מתבצעת ואני חושב שזה יהיה לטובת העניין.

רן כהן: אני מאוד מאוד מברך על כך ומאחל הצלחה.

רן כהן: איריס מעיין נציבת זכויות עובדים זרים בבקשה.

איריס מעיין: מאיפה אתם מבקשים לשמוע?

רן כהן: את רוצה שאני אגיד לך מה הייתי מצפה לשמוע?

רן כהן: אני מאוד מצפה לשמוע סדר של שניים, שלושה דברים.

רן כהן: אחד, מהו המצב שאת יודעת עליו של מימוש זכויות עובדים או של הפרות זכויות עובדים.

רן כהן: באיזה תחומים?

רן כהן: באיזה ענפים?

רן כהן: באיזה היקפים את יודעת עליהם.

רן כהן: זה דבר אחד.

רן כהן: הדבר השני, שנגזר מאותו עניין, מה את מעריכה שאת לא יודעת בגלל העדר כוח אדם והעדר מכשירים והעדר כלים, דברים מן הסוג הזה.

רן כהן: הדבר השלישי שהייתי רוצה לדעת זה מה הם אותם הצרכים שלא מתקיימים ומונעים ממך לממש את התפקיד הזה ולתת מענה לכלל העובדים הזרים בישראל.

רן כהן: הייתי מוסיף עוד רובריקה.

רן כהן: האם את נתקלת גם בצד השני של העניין?

רן כהן: כלומר בפגיעות של עובדים זרים שעושים באלה שהם באים לעבוד אצלם, בעיקר בענף הסיעוד, אם זה קשישים.

רן כהן: הרי אנשים לפעמים נמצאים במצבים קשים.

רן כהן: זה כאילו לא התחום שלך.

רן כהן: זה התחום של אחרים.

רן כהן: אבל נדמה לי שעם הסיסמוגרף שלך אולי את יכולה לדעת את זה יותר טוב מאחרים.

איריס מעיין: אתה צודק שהחדר שלי הוא מקום שהוא סיסמוגרף רגיש.

איריס מעיין: אליו מתנקז הרבה מאוד מידע משום שמטבע הדברים כאשר אנשים באים אלי לחדר, כל מי שמגיע אלי לחדר או מגיע אלי לאוזן, גם אם הוא לא מגיע אלי לחדר, גם אם זה רק בטלפון או בפקס, מעוניין להעביר מסר של תלונה.

איריס מעיין: והוא מעביר את המסר הזה בצורה הכי ברורה שהוא מסוגל לה.

איריס מעיין: אם זה העובד ואם זה המעסיק.

איריס מעיין: אז יש הרבה מידע שמגיע.

איריס מעיין: גם מידע שמגיע אגב בירור אותם התלונות ואז אתה מרכיב לעצמך פאזל ומבין איך השוק הזה עובד.

איריס מעיין: את המידע אני צוברת ואני משתמשת בו לטובת בדיקת המקרים שנעשית על ידי ושנעשית על ידי גורמי האכיפה האחרים ביחידת הסמך.

איריס מעיין: התחום שנעשה שיפור רב ביותר לפי הרגשתי, זה בא לידי ביטוי גם במה שאחרים חשים, זה תחום הבניין.

איריס מעיין: התחום הזה כשאני רק התחלתי לעבוד ובאתי מתחום התביעה הפלילית וכשעשיתי תביעות בבתי המשפט על הפרות קשות מאוד שנוגעות למספר רב של עובדים, קבוצות גדולות מאוד של עובדים בכל פעם, על ידי מעסיקים מאוד מאוד חזקים בכל פעם בתחום הבניין, הדברים האלה הוסדרו עם החלת שיטת התאגוד.

רן כהן: את ממש שמה את האצבע, את אומרת השיטה בעצם בעניין הזה עבדה.

איריס מעיין: היתה טובה מאוד.

איריס מעיין: היא לא אידיאלית אבל היא יצרה שיפור גדול מאוד בשני פנים, אחד בפן של האכיפה, ושנית בפן של הסדרת זכויות העובד.

רן כהן: עכשיו זה במיוחד אצל קבלנים גדולים או גם אצל שיפוצניקים?

יוסי אדלשטיין: מבחינת המדינה התאגיד הוא האחראי.

יוסי אדלשטיין: לא מכירים את הקבלן.

רן כהן: והוא גם זה שמשלם.

יוסי אדלשטיין: הוא משלם הכול.

רן כהן: הוא בעצם דואג לכל זכויות העובד.

איריס מעיין: צריך לדייק.

איריס מעיין: קודם כל אנחנו מכירים את הקבלן.

איריס מעיין: אבל עכשיו אנחנו מכירים פרסונה שיש לה שליטה מרכזית וזה התאגיד.

איריס מעיין: ואנחנו לא מתעלמים מהקבלן.

איריס מעיין: בכלל לא.

איריס מעיין: אנחנו מכירים את הקבלן ויש לנו תביעה מולו ואנחנו רואים אותו.

איריס מעיין: הוא לא נחבא אל הכלים.

רן כהן: מי למשל דואג במצב הזה לדרכי הלינה של העובדים?

רן כהן: הקבלן או המעסיק?

איריס מעיין: המעסיק שלהם שהוא כוח האדם.

רן כהן: התאגיד בעצם.

יוסי אדלשטיין: התאגיד אחראי על הלינה, על השכר, על הכול.

רן כהן: התאגיד צריך לדאוג שהקבלן יעשה את זה.

מאיר שפיגלר: הוא אחראי אבל הוא צריך לדאוג שהקבלן יעשה את זה.

רן כהן: זאת אומרת כלפי המדינה האחראי הוא התאגיד.

מאיר שפיגלר: נכון.

איריס מעיין: ויש אחראי משנה שהוא הקבלן.

איריס מעיין: אנחנו לא מפסיקים לראות אותו.

איריס מעיין: אני חוזרת ומדגישה את זה.

איריס מעיין: אז בנושא הזה יש שיפור מאוד מאוד גדול.

רן כהן: יש לך מישהו שמנהל את המעקב באופן ספציפי במחלקה שלך על התאגידים של הבניין?

איריס מעיין: יש לי.

איריס מעיין: אני מנהלת מעקב.

איריס מעיין: יש להם תיקים.

איריס מעיין: הכול.

איריס מעיין: הכול.

רן כהן: אנחנו לא רוצים לגרום לך עוגמת נפש.

איריס מעיין: אתם לא גורמים לי עוגמת נפש.

איריס מעיין: אני רק רוצה להדגיש שהעבודה שלי מתבצעת ביעילות גבוהה מאוד גם של המחלקה שלי.

איריס מעיין: אני לא שמעתי ביקורת שהיתה ביקורת שאני יכולתי להגיד, נכון, הביקורת הזאת נכונה.

איריס מעיין: יש לשנות את מהלכי העבודה שלי כתוצאה מהביקורת הזאת.

איריס מעיין: עד היום לא הגיעה לשולחן שלי ביקורת כזאת שגרמה לי לחשוב שאני צריכה לשנות שינוי מהותי בצורת העבודה שלי.

איריס מעיין: כרגע.

איריס מעיין: זה נכון שאפשר לשפר.

רן כהן: אם אני לא טועה כבר לפני שנה בישיבה שדנו בעניין הזה נאמר על ידי משרד התמ"ת שהוא מתחייב להוסיף לך עוד עובדים כדי לעמוד באתגרים ובמטלות של אכיפת זכויות העובדים.

איריס מעיין: זה נכון אבל אני מניחה, אני לא יודעת בדיוק את הסיבות, אבל אני מניחה, אני המשכתי לעקוב אחרי זה מטבע התפקיד שלי כמנהלת המחלקה וכמי שמאוד מעוניינת לשפר ולטייב כמובן את העבודה שלי.

איריס מעיין: מטבע הדברים קרו כמה תהליכים, בין היתר האצת הקמת הרשות וכל מיני תהליכים שנלוו לתהליך הזה, ותהליכים פנימיים של כוח האדם אצלנו, וכתוצאה מהתהליכים האלה כל המערכת הניעה גלגלים בנושא כוח האדם של יחידת הסמך.

איריס מעיין: כרגע עוד לא רואים את כוח האדם שהגיע למחלקה שלי אבל אני מניחה שזה לא רחוק ממני.

רן כהן: כלומר לסיכום הקטע הזה את עדיין לבד?

איריס מעיין: היום כן.

איריס מעיין: ענת קידרון כרגע אמרה משהו שמאוד מאוד מפריע לי כי היא אמרה לא עושים.

איריס מעיין: אני מבקשת ממישהו שמסביב לשולחן הזה שמתרשם מהעדר עשייה שלי שיבוא ויסביר לי את האמירה הזאת.

רן כהן: אני מניח שהעומס על איריס הוא מספיק גדול כדי לגרום לה מפח נפש די גדול.

רן כהן: אז בואו תתאפקו בבקשה.

רן כהן: אני גם אשתדל להתאפק.

רן כהן: תפקידי הוא לשאול אותך את השאלות האלה.

רן כהן: אין לי ברירה.

איריס מעיין: בסדר.

איריס מעיין: אני גם עונה להן.

רן כהן: אני אתן לכם רשות דיבור, תגידו כל מה שבא לכם, ואיריס תשמע אתכם כמו שאתן שומעות אותה.

איריס מעיין: אני רק רוצה שאנחנו נדע מסביב לשולחן הזה את ההבדל בין שינוי לשיפור.

איריס מעיין: עכשיו בעניין הזה עלתה עוד שאלה ועל זה אני חייבת להעיר עוד הערה.

איריס מעיין: השאלה החשובה מאוד היא, איפה אני מתרשמת בפגישות שאני מקיימת בחדר שלי ובמידע שאני מקבלת בחדר שלי נמצאת מירב הבעייתיות.

איריס מעיין: מירב הבעייתיות נמצאת בנושא של השכר.

איריס מעיין: הזכות העיקרית שהפרטה מפריעה מאוד לעובדים הזרים היא שכרם שלא משולם להם בכלל או לא משולם להם במועד או לא משולם להם במלואו בנסיבות כאלה ואחרות שיש להם תבניות.

איריס מעיין: בדרך כלל תבנית של אי תשלום שכר על רקע סיום יחסי עבודה מתוך הנחה שהעובד לא יתבע את זכותו.

איריס מעיין: תבניות של אי תשלום שכר של עובד שבעיני המעסיק שלו הפר הפרה כזאת או אחרת את הסכמי העבודה ביניהם.

איריס מעיין: וכך הלאה.

איריס מעיין: זאת אומרת הנושא של אי תשלום השכר הוא הנושא העיקרי שהפרתו צריכה אכיפה.

איריס מעיין: חשוב לדעת עוד דבר מסביב לשולחן הזה.

איריס מעיין: הסמכויות שלי הן סמכויות של קבלת התלונה, תיעוד שלה, קבלת המידע המירבי שאפשר לקבל מהמתלונן אודות תלונתו כדי שיתאפשר בירור מהיר עד כמה שניתן של התלונה ויעיל עד כמה שניתן של התלונה.

רן כהן: ומי המברר של התלונה?

איריס מעיין: עכשיו, במסגרת נוהל התאגידים, הנוהל שקובע איך התאגידים האלה של הבניין יעבדו מתאפשרות לי סמכויות בירור.

איריס מעיין: אבל זה התחום היחיד.

רן כהן: כאשר את המבררת?

איריס מעיין: זה התחום היחיד שבו אני מוסמכת לדרוש מידע ולקבל מידע מן הנלון.

רן כהן: רק מן הנלון או גם מן המעסיק?

איריס מעיין: מכל אחד.

איריס מעיין: לפי נוהל התאגידים אני לא יכולה לבקש מהמעסיק רק מהנלון אם הוא התאגיד.

יעקב גנות: אין דבר יותר פשוט מזה מלקחת אותו למשטרה אחרי שעתיים.

איריס מעיין: מכובדי, אני אסביר לכם איך זה נעשה.

רן כהן: ההבדל בינך וביני הוא שכשאיריס מתארת דבר בתוך תיאורה עולות לי סוגיות.

רן כהן: אתה כבר יודע את הפתרונות.

יעקב גנות: לא.

יעקב גנות: אני רואה את התוצאות.

איריס מעיין: אז הנוהל מאפשר לי לקבל מהם מידע.

איריס מעיין: אני דורשת מידע מקיף על העסקת העובד כי הרבה פעמים עובד מתלונן על איקס, הוא שואל אותי בכלל אם הוא הועסק בהיתר.

איריס מעיין: הוא לא יודע אם יש לו היתר או אין לו היתר.

איריס מעיין: הוא לא יודע מי המעסיק שלו, כשזה עבירה כשלעצמה על נוהל התאגידים.

איריס מעיין: ואני דורשת מהתאגיד עכשיו, בבקשה תפתח לי את הספרים שלך על העובד הזה בתצהירים.

איריס מעיין: התאגיד שולח לי את החומר בתצהירים.

איריס מעיין: האכיפה שלי היא אפקטיבית בעניין הזה.

איריס מעיין: אכיפתי את התאגיד למסור לי מידע היא מאוד אפקטיבית.

איריס מעיין: אני מקבלת המון חומר.

איריס מעיין: כל מילה מהחומר הזה מנותחת על ידי.

איריס מעיין: המסקנות שלי מועברות בשלושה אופנים אפשריים.

איריס מעיין: יש מסקנה של המלצה לנקוט הליך פלילי לפי הראיות שנמצאות בפני כעת אחרי שהתאגיד מסר לי אותן.

רן כהן: ואז זה עובר למשטרה?

איריס מעיין: זה עובר לאכיפה הפלילית של יחידת הסמך שהיא המוסמכת לאכוף את העבירות על חוק עובדים זרים.

איריס מעיין: המפקחים.

מאיר שפיגלר: במקרה ליד איריס נמצא עורך דין ליאוניד שהוא ראש היחידה שמטפלת בכל הנושא של התביעות הפליליות והגשת כתבי אישום.

רן כהן: אז ראש לשכת תביעות אתה יכול להעביר את זה למשטרה או שאתה בעצמך בעל סמכויות?

ליאוניד קוגן: אנחנו קפצנו על התהליך הזה.

ליאוניד קוגן: חומר הגלם שאיריס מקבלת לא מועבר אלי.

ליאוניד קוגן: אני כמו בפרקליטות מטפל בתיק כמו מוצר מוגמר על בסיס תיק חקירה.

איריס מעיין: התיק מועבר על ידי לאגף האכיפה כי צריך להתקיים הליך של חקירה פלילית.

איריס מעיין: החקירה שלי איננה חקירה פלילית.

איריס מעיין: על התשתית שאני מוסרת צריכה להיות עוד תשתית שהיא לא גדולה של חקירה פלילית, פחות או יותר להזמין את הנלון.

מאיר שפיגלר: נחלק את זה לשניים.

מאיר שפיגלר: יש את היחידה של ההיתרים, דיבר עליה מר גנות לפני כן.

מאיר שפיגלר: יש את היחידה שאמורה לוודא שהדברים בפועל מתבצעים כדת וכדין על בסיס הנחיות, הוראות והכללים לעניין זה.

מאיר שפיגלר: הגורם הדומיננטי שהולך ובודק מה קורה בשטח באופן שוטף זו יחידה של פיקוח שמדי יום יוצאים צוותים שלה למקומות, אם זה על בסיס תכנון ואם זה על בסיס מודיעין, ואם זה על בסיס ביקורות אקראיות.

מאיר שפיגלר: יוצאים לשטח כדי לבדוק מה קורה בשטח.

מאיר שפיגלר: בודקים את כל הסוגיות שקשורות להעסקת עובד זר נכון לעכשיו.

מאיר שפיגלר: אם זה נושא של שכר מינימום, אם זה נושא של תנאי העסקה.

מאיר שפיגלר: בדיקה כללית.

מאיר שפיגלר: פיקוח.

מאיר שפיגלר: והיה ומוצאים בעיות הם מעלים אותם על הכתב, פותחים תיק.

מאיר שפיגלר: התיק הזה אחר כך מתגבש לידי מוצר מוגמר ככל שנדרש בעצה אחת עם היחידה בראשה עומד עורך דין ליאוניד כדי שאפשר יהיה אחר כך לקחת את התיק הזה ולהחליט מה עושים בעניינו.

מאיר שפיגלר: או שמטילים קנס או שמעבירים את זה להגשת כתב אישום.

מאיר שפיגלר: זו המערכת בכללותה.

מאיר שפיגלר: איריס לא שייכת בצורה פרטנית למה שציינתי כעת.

מאיר שפיגלר: איריס היא אורגן נוסף.

מאיר שפיגלר: כרגע היא עומדת בפני עצמה לבד כמו שהיא ציינה ואתה קיבלת הבהרות בנושא.

מאיר שפיגלר: היא מטפלת בתלונות שמגיעות אליה.

מאיר שפיגלר: הפיקוח יוזם, הוא הולך לשטח, הוא בודק.

מאיר שפיגלר: באופן שוטף ותדיר.

מאיר שפיגלר: איריס היא נציבה.

מאיר שפיגלר: באים אליה.

מאיר שפיגלר: היא עושה דבר שהוא דומה מאוד לפיקוח רק באים אליה ולא היא הולכת אליהם.

מאיר שפיגלר: היא מקבלת את האנשים שפונים אליה, עורכת תרשומת, מקבלת מסמכים, בסופו של דבר גם מביאה מבחינתה מוצר מוגמר.

מאיר שפיגלר: היות והיא לא גורם סטטוטורי שחוקר והיא יכולה ללכת ולהטיל קנסות או לחילופין להגיש כתבי אישום, היא מבקשת את עזרת הפיקוח ככל שהדבר נדרש מבחינתה על בסיס ממצאים שיש לה, וככל שהדבר מתגבש אז היא כמובן בסוף אמורה באמצעות מה שהיא גיבשה עם הפיקוח להעביר את זה ליחידה שבראשה עומד ליאוניד שהיא בעצם היחידה העליונה לעניין הגשת תביעות וטיפול משפטי בתיק.

ליאוניד קוגן: לאיריס אין סמכויות לחקור.

ליאוניד קוגן: שיהיה ברור שזה עובר לחקירה לפי הכללים.

איריס מעיין: אז אם ככה אני מקבלת את החומר ואז יש לי סמכות להמליץ לנקוט הליך פלילי לפי התשתית הראייתית.

איריס מעיין: התיק מועבר על ידי למי שעוסק באכיפה פלילית.

יעקב גנות: אין תשתית ראייתית.

יעקב גנות: יש לך מידע.

יעקב גנות: עוד אין תשתית ראייתית.

איריס מעיין: יש לי חומר גולמי טוב ואני מעבירה אותו הלאה.

איריס מעיין: לעיתים ובנוסף לזה יש לי גם סמכות להמליץ לנקוט הליך מנהלי.

איריס מעיין: לפנות למי שעוסק ביחידת הסמך באכיפה מנהלית.

איריס מעיין: יש היום ממונה על אכיפה מנהלית ביחידת הסמך.

מאיר שפיגלר: אני עומד בראש היחידה.

מאיר שפיגלר: כל הגורמים האלה שעליהם אתה מדבר אני לצורך העניין לא רלוונטי כי זה תפקיד ניהולי טהור.

רן כהן: הסמכות לשלול היתר היא לא רק אצלך?

מאיר שפיגלר: כן.

רן כהן: זה אתה.

מאיר שפיגלר: זה הובן שונה.

מאיר שפיגלר: זה לא בן אדם אחד.

רן כהן: אני שואל את זה, אני אומר לך למה מר גנות, כי אני חושב שאם יש כלי למיטב הבנתי לאחר כל השנים שאני עוסק בעניין הזה שהוא הכי אפקטיבי זה מה שנמצא בידיים של מר שפיגלר.

רן כהן: כי שלילת הזכות לעובדים זרים היא העונש הכי קשה שיש על החברות האלה.

רן כהן: לכן שאלתי.

איריס מעיין: לא צריך דווקא לשלול.

איריס מעיין: אפשר להגביל אותו.

איריס מעיין: לעשות כל מיני תנאים בהיתר הזה.

איריס מעיין: אז אם החומר הזה מתאים רק או גם לצורך אכיפה מנהלית אז אני מעבירה את המידע לאכיפה מנהלית, לא את כל החומר כי לפעמים יש גם אכיפה פלילית, שזה לא יפריע לאכיפה הפלילית.

איריס מעיין: אני מיידעת אותם ששלחתי גם לאכיפה פלילית, וכך הלאה התיק מועבר עם המלצה שלי לבצע גם אכיפה מנהלית בעניין הזה.

איריס מעיין: בגלל שיש תשתית שמצדיקה את זאת.

איריס מעיין: פעולה שלישית שאני מוסמכת לנקוט זה להזהיר את הנלון, דע לך בממצאים שאתה העברת לי יש לכאורה תשתית להניח שאתה לא מתנהל נכון ועל פי הנדרש ממך כלפי עובדיך ואני מזהירה אותך שאם אנחנו נמצא שאתה ממשיך להתנהג כך, ואתה שאלת אותי על מעקב, אז אני עורכת מעקב, וזה מתבצע אצלי בחדר, אם אנחנו נמצא שאתה ממשיך לנהוג ככה אתה עשוי להיקלע להליכים מנהליים או פליליים בהקשר הזה ואני מבקשת ממך להודיע לי עד יום איקס שאתה תיקנת את התקלה הזו.

איריס מעיין: בעיקר תקלות שקשורות בחוזים שנערכו עם העובדים ולא תמיד מתאימים, וכל מיני תקלות אחרות.

איריס מעיין: אגב התקלות האלה אני גם ממליצה אחר כך לחייב אותם בנהלים.

רן כהן: את אומרת זה לגבי עבירות שהן יותר מנהליות והן יותר קלות.

רן כהן: לא על הלנת שכר.

איריס מעיין: לא.

איריס מעיין: בוודאי שלא.

איריס מעיין: זה אני לא מזהירה.

איריס מעיין: זה אני פועלת.

איריס מעיין: אז זה הסמכות לאזהרה.

איריס מעיין: והסמכות האחרונה שקיימת לגבי התאגידים ולא קיימת בסקטורים האחרים, בכלל כל הסמכויות האלה שדיברתי עליהן הן רק בתחום של התאגידים, זה הסמכות להורות להעביר עובד מתאגיד נלון לתאגיד אחר, למעסיק אחר שלא יפר את זכויותיו וזה נעשה במהירות גבוהה מאוד, כשאני רואה הפרות קיצוניות של שכר, של מגורים, משהו מאוד קיצוני שלא מצדיק שהעובד הזה ימשיך לעבוד אצל אותו מעסיק, אני מורה מיידית לאפשר לו לעבוד אצל מעסיק אחר.

רן כהן: זה כולל סיעוד?

איריס מעיין: לא.

רן כהן: כי אז יש לך בעיה מאוד קשה.

איריס מעיין: אין לי סמכויות כאלה.

יוסי אדלשטיין: זה רק בתאגידי בניין.

רן כהן: כן.

רן כהן: אבל למיטב ידיעתי יוסי אז היו מועסקים בבניין כעשרת אלפים עובדים.

יעקב גנות: שבע עשרה וחצי אלף עובדים.

רן כהן: אבל לאחר מכן האכיפה של זכויות עובדים לכל העובדים הזרים.

רן כהן: היום יש לה מאה אלף.

יעקב גנות: היא התחילה בבניין.

איריס מעיין: היום יש נהלים חדשים.

איריס מעיין: גם בנושא של העסקת העובדים הזרים בסיעוד וגם בחקלאות ואלה הנהלים שנוגעים לנהלי העבודה של לשכות התיווך, לתיווך כוח אדם בינארצי.

איריס מעיין: אנחנו מקווים שהנהלים האלה יעזרו בהסדרה גם של התחום הזה ברגע שהם יתחילו לעבוד בצורה שוטפת ויומיומית.

איריס מעיין: זה עדיין לא קורה.

איריס מעיין: ואז אנחנו נדע אם זה ככה ואם לא, איפה אנחנו צריכים לשפר בעניין הזה ולשנות ולהוסיף.

רן כהן: אז כל הנושא של החקלאות והסיעוד עבר אליך בלי כוח אדם שיעסוק בו?

איריס מעיין: הנושאים האלה מטופלים על ידי כן.

איריס מעיין: אני מקבלת תלונה בסיעוד של עובדת סיעודית שטוענת עבדתי אצל המעסיקה הזאת והזאת, לא הסתייעו הדברים בינינו, ההסכמים שהסכמנו עליהם לא הסתדרו.

איריס מעיין: היא לא נותנת לי לאכול את האוכל שאני אוהבת וכך הלאה.

איריס מעיין: לא הצלחתי להישאר אצלה ועזבתי אותה.

איריס מעיין: את שכר השבועות האחרונים או את שכר החודש האחרון לא קיבלתי.

רן כהן: את יודעת שבכנס הזה שהיינו בו שלשום, זו פעם ראשונה מר גנות שאני שומע, ואני המון שנים בתחום הזה, שיש מצב שבו עובדות בסיעוד לא מורשות לאכול אוכל שמספיק להם לתזונה ראויה.

איריס מעיין: נותנים להם בשר אבל הם צמחונים.

איריס מעיין: הנפאלים, הסרי לנקים.

רן כהן: לא.

רן כהן: שבכלל מונעים מהם אוכל קיומי כזה.

איריס מעיין: לא מונעים מהם אוכל קיומי.

איריס מעיין: לא נותנים להם את המזונות שהם רגילים בהם.

יעקב גנות: שם הודיעו להם שזה מה שאוכלים פה, שזה לא מה שהם דורשים.

יעקב גנות: ופה אמרו בסדר, נטפל בזה או שתקבלו את זה.

יעקב גנות: זאת הבעיה.

יעקב גנות: כמו שאלה שמגיעים ולא דוברים אף שפה ולוקחים אותה דווקא לגברת שרוצה רק מישהי שדוברת שפה.

יעקב גנות: אז היא נוחתת והולכת לחפש מעסיק חדש.

איריס מעיין: ואת זה אמור העניין של הלשכות לתיווך כוח אדם בינארצי מאוד מאוד לשפר.

איריס מעיין: אמור.

איריס מעיין: נראה איך זה יעבוד.

איריס מעיין: התחום שיש לי בו הכי מעט מידע והוא תחום לדעתי עם בעיות קשות מאוד, עם היי ריסק לסחר ולניצול כללי של עבודת כפייה וכיוצא באלה עניינים חמורים מאוד, הוא התחום של החקלאות.

איריס מעיין: וזה מכמה טעמים.

איריס מעיין: הטעם הראשון הוא שעובדי החקלאות הם מבודדים.

איריס מעיין: הם מאוד מנותקים.

איריס מעיין: הם בקבוצות קטנות במקומות מרוחקים.

איריס מעיין: לא מודעים ולא יודעים איך להשתמש בכלי תקשורת כדי להגיע אלי.

רן כהן: אבל הם בדרך כלל בקבוצות.

איריס מעיין: הם בקבוצות קטנות מאוד יחסית למשל לסינים.

איריס מעיין: אצל חקלאי כמה עובדים יעבדו?

איריס מעיין: חמישה.

איריס מעיין: שישה.

איריס מעיין: עשרה עובדים.

איריס מעיין: חקלאי שמקבל עשרה עובדים יש לו חצי מושב.

איריס מעיין: שמה השדות שלו.

איריס מעיין: הם מנותקים.

איריס מעיין: ויותר מזה, בתרבות שלהם התאילנדים, יש להם תרבות של פחות קשר חברתי הדוק יחסית למה שאתה רואה אצל הסינים למשל או פיליפינים למשל ששם כל מידע עובר כמו שריפה בשדה קוצים.

איריס מעיין: מיד יודעים.

איריס מעיין: היא עזרה לו למצוא דרכון.

איריס מעיין: ומחרתיים יש לי 20 טלפונים מ-20 סינים.

איריס מעיין: כי הם שומעים אחד את השני.

איריס מעיין: הם גם גרים במגורים שזה אזור מקבצים של מאות עובדים בכל מקבץ, אז זה עובר שם.

איריס מעיין: אצל התאילנדים זה לא ככה.

איריס מעיין: ואיך בכלל מתקשרים עם השלטון.

איריס מעיין: חוץ מזה שהם לא מדברים מילה אחת חוץ מתאילנדית.

איריס מעיין: הסינים יש הרבה מהם שמדברים גם אנגלית.

איריס מעיין: שמדברים עברית סבירה ויכולים לתקשר איתי.

איריס מעיין: התקשורת עם התאילנדים בקיצור היא קשה מאוד.

איריס מעיין: רוב התלונות שמגיעות בנוגע לתאילנדים, שוב הפרות בנוגע לשכר, הן תלונות שמגיעות דרך "קו לעובד" שהוא באמת יוצא לשטח עם האנשים שלו ופשוט יוזם ביקורות.

איריס מעיין: וכמובן האכיפה שמתבצעת כאכיפה יזומה.

איריס מעיין: אבל זה לא מגיע אלי לחדר אז אני לא יודעת למסור נתונים עליה על ידי המפקחים של יחידת הסמך.

רן כהן: בואי תעברי עכשיו לרובריקה השנייה שביקשתי, מה צווארי הבקבוק של העבודה שלך במילוי התפקיד?

רן כהן: תגידי את זה גלוי.

רן כהן: לא רק שאת חייבת בפני הכנסת אלא אין לך פה שום סיבה לדעתי שלא לומר בגילוי לב.

איריס מעיין: הבעיה שלי היא וידוא אכיפה.

רן כהן: ומבחינת קבלת הקהל.

רן כהן: יש לך בעיה?

איריס מעיין: אין לי בעיה.

איריס מעיין: משום כשעובד או מאן דהוא מעוניין למסור לך את התלונה שלו הוא יגיע וימסור לך את התלונה שלו, הוא יביא איתו את המתורגמן.

רן כהן: השאלה אם יש לך זמן לראות אותו?

איריס מעיין: ודאי.

איריס מעיין: כל יום אני מקבלת.

איריס מעיין: יש לי שתי שעות שאני קובעת עם אנשים שעתיים בכל פעם.

איריס מעיין: כל יום מגיעים לפי קביעה מראש.

איריס מעיין: זה חייב להיות גם קביעה מראש כי אתה צריך גם להכין את העובד.

איריס מעיין: אל תבוא סתם.

רן כהן: אז איך הסתדרת פעם עם עשרת אלפים עובדים זרים ועכשיו את עם 90 אלף או מאה אלף?

רן כהן: איך את עומדת בזה?

איריס מעיין: אני עוד לא ראיתי, להיפך, עובדים מתקשרים אלי לבטל פגישות.

איריס מעיין: מתקשרים אלי להגיד לי, למשל עובדים שתבעו דרך ההסתדרות או דרך "קו לעובד" אפילו.

איריס מעיין: הגענו להסדר, קיבלנו את הכסף שלנו.

איריס מעיין: זה לא מניח את דעתי.

איריס מעיין: אז קיבלת את הכסף שלך אבל כשהוא היה צריך לשלם לך הוא לא שילם לך.

איריס מעיין: הוא ימשיך את החקירה אצלי עד הסוף.

רן כהן: זו הלנת שכר.

איריס מעיין: הוא ימשיך אצלי את החקירה עד הסוף.

איריס מעיין: אז זה קורה לעיתים.

איריס מעיין: לא הרבה אבל קורה.

איריס מעיין: קורה שעובדים קובעים איתי ולא מגיעים ולא מודיעים.

איריס מעיין: וזה חבל מאוד כי אז עובד אחר לא מתקבל על אותה שעה.

איריס מעיין: אבל חייב להיות תיאום מראש כי אני צריכה לבקש מהעובד להביא איתו מסמכים.

איריס מעיין: הוא לא יכול לבוא סתם כי הרבה פעמים אם הם באים סתם הם לא מוכנים והם צריכים לחזור הביתה ולהביא את התלושים ולהביא דרכונים ומסמכי זיהוי וכיוצא באלה עניינים.

רן כהן: אז באמת שלשום ראיתי אותך קמה באומץ לב אדיר ומסרת את הטלפון הנייד שלך לכל הקהל באולם.

איריס מעיין: זה התפקיד שלי.

איריס מעיין: והלוואי שהם ישתמשו בזה.

רן כהן: איך באמת מלבד ההזדמנות הזאת שניצלת אותה באופן כל כך מעורר כבוד איך את באמת דואגת שאנשים ידעו על הקיום שלך ועל דרכי ההתקשרות אליך?

איריס מעיין: זה מופיע בזכותון לבניין המספרים שלי מפורסמים.

רן כהן: עכשיו תגידי את אחראית גם על החלוקה של הזכותון הזה?

איריס מעיין: לא.

רן כהן: מי אחראי?

איריס מעיין: לפי הנוהל התאגידים למשל ובנהלים של החקלאות והסיעוד אותן חברות לתיווך כוח אדם בינארצי יצטרכו למסור את הזכותונים האלה לעובדים.

רן כהן: הם צריכים למסור אותם בשדה התעופה?

יוסי אדלשטיין: בשדה התעופה אנחנו מוסרים.

יוסי אדלשטיין: כל עובד שמגיע חדש לארץ ובתהליך הקליטה שלו הוא מקבל מאיתנו את הזכותון.

יוסי אדלשטיין: בשדה התעופה.

אן סוצ'יל: אנחנו מעולם לא פגשנו עובד עם זכותון של משרד התמ"ת, אני חייבת לומר את זה.

אן סוצ'יל: מעולם.

אן סוצ'יל: זכותון שמסביר את הזכויות ושיש בו את הטלפון של איריס מעיין מעולם לא פגשנו ואנחנו פוגשים מאות עובדים בכל שבוע.

יוסי אדלשטיין: ברמת העיקרון כל עובד שמגיע לארץ, עובד חדש, בתהליך הקליטה שלו בנתב"ג והרשומת שלו מקבל זכותון בשפתו.

יוסי אדלשטיין: יש שמה זכותונים ב-17 שפות.

רן כהן: אני פעם אפילו עשיתי ביקור בנתב"ג.

יוסי אדלשטיין: הורדתי אותך למטה.

יוסי אדלשטיין: ראית שמה את הזכותונים.

רן כהן: תסביר לי איך זה קורה.

רן כהן: זאת אומרת, מגיעה קבוצת עובדים.

רן כהן: הרי הם מגיעים בקבוצות.

יוסי אדלשטיין: החקלאות מגיעים בקבוצות.

יוסי אדלשטיין: הסיעודיים מגיעים בבודדים.

רן כהן: עכשיו כל עובד כזה עובר דרך המחלקה שלכם?

רן כהן: כשאני מגיע לארץ אני בא למשטרת ההגירה.

יוסי אדלשטיין: הוא מגיע לשוטר ולשוטרת.

יוסי אדלשטיין: השוטר והשוטרת פותחים את הדרכון שלו ורואים שיש לו אשרת כניסה מסוג ב1.

יוסי אדלשטיין: זאת אומרת אשרת כניסה שמיועדת לעבודה במדינת ישראל.

יוסי אדלשטיין: הוא באופן אוטמטי מופנה למזכירות קליטה של משרד הפנים.

רן כהן: מי לוקח אותו לשם?

יוסי אדלשטיין: הבקרית מתקשרת לנציג משרד הפנים.

יוסי אדלשטיין: נציג משרד הפנים בא.

יוסי אדלשטיין: לוקח אותו, מוריד אותו לתהליך.

יוסי אדלשטיין: בתהליך הזה הוא נקלט.

יוסי אדלשטיין: מצלמים אותו.

יוסי אדלשטיין: עושים לו טביעה ביומטרית.

רן כהן: ואז שמה הוא מקבל הסבר ואת הזכותון.

יוסי אדלשטיין: הוא לא מקבל הסבר.

יוסי אדלשטיין: שמה הוא נקלט.

יוסי אדלשטיין: הוא מקבל את הזכותון ויוצא החוצה לחברה שממתינה לו.

יוסי אדלשטיין: בתחום הבניין מעבר לזה יש להם מחויבות שהם חתומים שהוא נקלט אצלם והם חותמים על זה בתצהיר, חתום על ידי עורך דין, שהם צריכים להחתים אותו על חוזה ולתת לו זכותון.

יוסי אדלשטיין: זה בתחום הבניין.

יוסי אדלשטיין: ופתחו לו חשבון בנק.

איריס מעיין: בבניין יש את נוהל התאגידים שמחייב אותו.

איריס מעיין: מט"ש לא יוכל לרשום עובד אם הוא לא קיבל תצהיר מהתאגיד נתתי לו זכותון, חוזה.

רן כהן: עכשיו זה נכון יוסי מה שמסרת לגבי קבוצה של פועלי בניין מסין, זה יכול להיות קבוצה של פועלים חקלאיים מתאילנד?

רן כהן: או בודד שבא לסיעוד?

יוסי אדלשטיין: כן.

יוסי אדלשטיין: כול אחד באותו תהליך, כולם עוברים.

מאיר שפיגלר: אני אתחיל דווקא במקרו.

מאיר שפיגלר: אחת הסיבות שבעטייה לפחות אני מאמין מובהק בצורך לאגד את כל המשאבים ואת כל הכלים תחת קורת גג אחת במקרה הזה של הרשות, רשות ההגירה היא בדיוק הדברים שאמרה איריס אבל היא לא אמרה אותם עד הסוף.

מאיר שפיגלר: אז אני אוסיף.

מאיר שפיגלר: ראשית, אין לה מעקב בכלל אחרי התוצאות, ההחלטות שלה.

מאיר שפיגלר: גם אם היא מקבלת החלטות אין לה שום היזון חוזר מהצד השני של המתרס לגבי ההחלטות שלה.

מאיר שפיגלר: לעניינו אם היא קיבלה החלטה בגין מישהו מסוים שראוי כן לתת לו את האפשרות להמשיך לעבוד למרות שעברו 30 יום מאז שהוא- - -

רן כהן: אם היא מעבירה תלונה היא לא מקבלת היזון חוזר מה קרה?

מאיר שפיגלר: ממש לא.

מאיר שפיגלר: היא לא מקבלת.

מאיר שפיגלר: אני לא יודע אם לקרוא לזה בצורה אובססיבית.

מאיר שפיגלר: זה כשל מערכתי אמיתי שכנראה היה מנת חלקה של היחידה הזאת ויחידות נוספות שעוסקות בעובדים הזרים מזה זמן רב ואני מאוד מקווה ומאמין שרשות ההגירה כגורם שהוא חוסה תחת קורת גגו את כל הגורמים הרלוונטיים לעניין העסקת עובדים זרים סוף סוף תאפשר עבודה שוטפת, מסוכרנת.

רן כהן: כמו שאני מכיר את מר גנות.

רן כהן: הוא לא יסבול מצב כזה.

מאיר שפיגלר: נכון.

מאיר שפיגלר: אז אתה מכיר אותו יותר ממני.

מאיר שפיגלר: אני מאמין במה שאתה מאמין גם כן.

מאיר שפיגלר: שתוכל לעניות דעתי לפחות לתת מענה לכל הבעיות ויש הרבה מאוד בעיות עם כל הטיפול משני הצדדים בעובדים הזרים.

מאיר שפיגלר: אתן לך דוגמה נוספת.

מאיר שפיגלר: גם לעניין המתורגמנים, אמרה את זה איריס רק היא לא המשיכה, אבסורד, אני במקרה ישבתי איתה במצב שבו היא קיבלה אנשים שבאו להתלונן.

מאיר שפיגלר: איפה נשמע דבר כזה שעובדים באים לשטוח את טענותיהם או את הבעיות שלהם ואם היא מצליחה קצת לגרד, אם זה בתנועות ידיים, אם זה בחצי אנגלית קלוקלת שלהם את מה שיש להם לומר אז היא מצליחה, ואם לא אז כמובן זה כמו לדבר אל הקירות.

מאיר שפיגלר: אלה אמצעים אלמנטריים שרוצים לעשות עבודה בצורה נאותה ואין לה.

מאיר שפיגלר: אגב לא רק לה, גם במקומות אחרים.

מאיר שפיגלר: אני מאמין ואני גם יודע שברשות ההגירה זה יהיה אחרת לגמרי.

רן כהן: לגבי איזה שפות אתה מכוון?

מאיר שפיגלר: כל שפה.

רן כהן: התאילנדים מדברים אנגלית.

מאיר שפיגלר: לא כל כך טוב.

מאיר שפיגלר: הם לא מסוגלים.

מאיר שפיגלר: אני מדבר איתך בתור אחד שגם צפה.

מאיר שפיגלר: הייתי, השתתפתי.

מאיר שפיגלר: כאשר אני רואה את הדברים וגם איך אנחנו נראים שבאים אנשים לבוא ולומר את מה שבליבם והם לא מסוגלים לתקשר עם מי שאמור לשמוע את מה שיש להם לומר.

מאיר שפיגלר: אנחנו אמורים להיות מדינה מתוקנת.

רן כהן: זה דבר שאמורים לפתור אותו כי השפה היא תקשורת.

מאיר שפיגלר: ככה זה היה עד עכשיו.

מאיר שפיגלר: לצערי הרב זה לא השתנה רבות בזמן האחרון.

מאיר שפיגלר: ואני מאוד מקווה, ואגב מאמין שזה ישתנה בצורה ניכרת.

מאיר שפיגלר: אני מקווה מאוד בעתיד הקרוב.

יוסי אדלשטיין: אנחנו בתחום שלנו בתחום הזה במשרד הפנים פתרנו את הבעיה.

יוסי אדלשטיין: יש לנו חוזה מול חברת פרוטוקול.

יוסי אדלשטיין: אני מסתייע בהם.

אן סוצ'יל: שהם מפרים זכויות עובדים באופן קבוע.

אן סוצ'יל: זה כבר ידוע.

אן סוצ'יל: חזרנו על הסיפור הזה.

יוסי אדלשטיין: אני מגלה אמפטיה אבל יש גבול לסבלנות שלנו כמדינה.

יוסי אדלשטיין: לא ייתכן שכל דבר שאנחנו עושים יש פה ביקורת.

רן כהן: ביקורת זה בסדר.

יוסי אדלשטיין: לא בצורה כזאת.

יוסי אדלשטיין: חברת פרוטוקול זו חברה שזכתה במכרז של המדינה.

יוסי אדלשטיין: אנחנו משתמשים בשירותי התרגום.

יוסי אדלשטיין: יש לנו הסכם איתם.

יוסי אדלשטיין: וגם דרך אגב בית הדין למשמרות משתמש בפרוטוקול.

יוסי אדלשטיין: ואנחנו מנסים לעשות כמיטב יכולתנו על מנת להבין את הנתינים הזרים.

רן כהן: אתה יכול לספק אנשים כאלה לאיריס?

יוסי אדלשטיין: אני יכול לספק לעצמי.

יוסי אדלשטיין: אם איריס תעבור ותהיה תחת הרשות אנחנו נסכם עם חברת פרוטוקול.

יוסי אדלשטיין: אני נותן לך עדכון לגבי מה שקורה אצלי היום פיזית כבר תקופה ארוכה.

יוסי אדלשטיין: היה מכרז.

יוסי אדלשטיין: פרוטוקול זכתה ואנחנו מקבלים את השירותים שלה.

רן כהן: לפי מה שמאיר מסר לה אין את זה.

יוסי אדלשטיין: לה אין את זה.

יוסי אדלשטיין: אני מדבר לגבי משרד הפנים.

יוסי אדלשטיין: יש להם תאית, יש להם סינית.

מאיר שפיגלר: רק הבהרה.

מאיר שפיגלר: העניין של השפות.

מאיר שפיגלר: מה שאמרתי לגבי קורת גג משותפת אחת.

מאיר שפיגלר: תבין שמשרד הפנים זה משרד הפנים והתמ"ת זה התמ"ת.

מאיר שפיגלר: ובתוך התמ"ת יש את יחידת הסמך.

מאיר שפיגלר: בתוך יחידת הסמך יש מחלקות ויחידות ואיריס אחת מהן.

רן כהן: בדיוק בשביל זה אנחנו נלחמים כל השנים שתקום רשות תחת קורת גג אחד.

מאיר שפיגלר: אמרתי את זה בדבריי.

מאיר שפיגלר: אני גם מאמין ומעבר לזה משוכנע שהדברים יהיו לגמרי אחרת ולא יהיו בצורה של טלאי על טלאי כפי שכנראה היה מנת חלקם של כל אלה שעסקו בעובדים הזרים מזה שנים רבות.

רן כהן: איריס אני חוזר אליך לעוד משפטים בודדים.

רן כהן: איזה שפות בעיקר את נתקלת בבעיות מבחינת תקשורת עם העובדים המתלוננים?

איריס מעיין: אני לא נתקלת בבעיות.

איריס מעיין: הם מוסרים לי את המסרים שלהם בצורה מלאה לגמרי.

איריס מעיין: עוד לא קרה שאני לא קיבלתי תלונה בגלל שעובד לא יכול היה לתקשר איתי.

רן כהן: אני מרגיש שאת רוצה להציג תמונה שמאחר ואת אחראית על העניין בצורה הכי מושלמת שאת יכולה להציג אותה.

רן כהן: פה התפקיד שלנו הוא ליפות את הדברים או להעכיר אותם אלא להציג אותם בצורה הכי טובה שאפשר.

איריס מעיין: התרגום הוא חשוב.

איריס מעיין: הוא לא הדבר שהכי בוער לי כרגע.

איריס מעיין: אני לא מייפה כלום.

איריס מעיין: הוא לא מעכב.

רן כהן: מה כן מעכב?

איריס מעיין: אמרתי לך, וידוא אכיפה.

איריס מעיין: זה הכי חשוב כרגע.

רן כהן: ליאוניד, בוא תאמר את החלק שלך בקבלת התלונות ומימוש הבירור שלהן וההגעה עד למיצוי העניין אם כלפי המעסיק, אם כלפי התאגיד.

רן כהן: איפה החלק שלך בעניין?

ליאוניד קוגן: אני בעצם השלב האחרון.

ליאוניד קוגן: היא השלב האמצעי שאנחנו דילגנו עליו ואני השלב האחרון.

אבישי עומסי: האמת היא שעסקתי בנושא אכיפה לפני כן במחוז תל אביב כך שהחלק הזה שאיריס מדברת עליו, השלב האמצעי הזה הוא בעצם מתחלק לשניים.

אבישי עומסי: אחד לאכיפה פלילית שמבצעים אותה המפקחים בשטח.

אבישי עומסי: הם מקבלים את החומר מדי איריס.

אבישי עומסי: מבצעים את הביקורות במידה וזה מחייב ביקורת מול המעסיקים עצמם.

רן כהן: והחוקרים האלה הם אצלך?

אבישי עומסי: החוקרים במחוזות של יחידת הסמך במשרד התמ"ת.

אבישי עומסי: יחידת האכיפה שלנו.

אבישי עומסי: אותם מפקחים בשטח.

אבישי עומסי: הם מקבלים את החומר, הולכים למעסיקים, בודקים את התלונה, בודקים לעומק את השכר, את כל מה שקיים בתלונה, ופותחים תיק במידה שיש צורך בתיק חקירה.

אבישי עומסי: והם מטפלים.

אבישי עומסי: לאחר מכן בגמר הטיפול בתיק החקירה במידה ומוטל קנס זה קנס, ואם זה עבירה שלישית אז זה הולך לכתב אישום אוטומטית וזה בעצם השלב של ליאוניד.

אבישי עומסי: בנושא של האכיפה המנהלית ישנן תלונות לא מעטות שמגיעות גם מ"קו לעובד" גם ממשטרת ההגירה, גם מאיריס שמגיעות אלי.

רן כהן: מ"קו לעובד" זה מגיע ישירות אליך או דרך איריס?

אבישי עומסי: באכיפה מנהלית מגיע גם מאיריס וגם מקו לעובד וגם ממשטרת ההגירה או כל מקור אחר של תלונה כזו או אחרת שבו מתבקשת אכיפה מנהלית.

אבישי עומסי: ואז נערך שימוע למעסיק ולאור השימוע מתקבלת החלטה שמי שמוסמך לחתום על ההחלטה זה מר שפיגלר.

ליאוניד קוגן: אני השלב הסופי.

ליאוניד קוגן: אני בעצם מקבל תיק חקירה מוגמר שנפתח או על בסיס תלונה של איריס או על בסיס של פיקוח.

ליאוניד קוגן: אני מקבל בעצם שלושה סוגי תיקים.

ליאוניד קוגן: סוג אחד זה בקשה לשופט עם הוטל קנס מנהלי תחילה.

ליאוניד קוגן: סוג שני זה כתב אישום יזום שכבר מדובר בעבריין סדרתי, התיק הזה מועבר אלי בעקבות החלטה להגשת כתב אישום.

רן כהן: ואז אתה מחליט בעניינו?

ליאוניד קוגן: כן.

רן כהן: ומעביר את זה למאיר שפיגלר?

ליאוניד קוגן: לא.

ליאוניד קוגן: אני כמו פרקליטות.

ליאוניד קוגן: אני תובע.

רן כהן: פרקליטות מגישה לבית המשפט והשופט מחליט.

רן כהן: מי מחליט בתביעה שלך?

ליאוניד קוגן: השופט בבית הדין לעבודה.

ליאוניד קוגן: אני מקבל שלושה סוגי תיקים.

ליאוניד קוגן: יש תיק שבו הוגשה בקשה לשופט אני אמור לקבל החלטה האם להגיש כתב אישום.

ליאוניד קוגן: אם אני מגיש כתב אישום התיק עובר לבית המשפט והוא מתנהל בהתאם להוראות חוק הדין הפלילי כמו כל הליך פלילי.

ליאוניד קוגן: או תיק חקירה שבו לא הוטל קנס.

ליאוניד קוגן: מאחר ומדובר בדרך כלל בעבריין סדרתי או בנסיבות מחמירות של ביצוע עבירה אז אני מקבל החלטה האם להגיש כתב אישום יזום.

ליאוניד קוגן: אז כנ"ל התיק עובר לבית משפט ומתנהל בהליך פלילי.

ליאוניד קוגן: וסוג שלישי של תיקים זה בקשות לביטול קנס לאחר שהוטל קנס מנהלי.

ליאוניד קוגן: לנקנס זכות להגיש בקשה לביטול.

ליאוניד קוגן: הסמכות לדון בבקשה כזו של תובע מוסמך.

ליאוניד קוגן: התיק עובר אליי.

ליאוניד קוגן: התובע מחליט מה לעשות, לדחות, לבטל קנס, להחזיר להשלמה ואז הוא מקבל החלטה והתיק הזה מוחזר בחזרה להמשך הטיפול למפקח שהטיל את הקנס.

רן כהן: כמה תיקים כאלה אתה מגיש בשבוע נניח?

ליאוניד קוגן: אני לא יכול להגיד בשבוע.

רן כהן: בחודש?

ליאוניד קוגן: יש לי נתונים.

ליאוניד קוגן: אני אגיד לך.

ליאוניד קוגן: מחודש אוקטובר של 2007 עד חודש אוגוסט 2008 הוגשו 3000 תיקי אישום.

ליאוניד קוגן: בעשרה חודשים.

ליאוניד קוגן: אנחנו נעזרים במקור חוץ.

ליאוניד קוגן: יש לנו עשרה משרדים פרטיים.

ליאוניד קוגן: יותר מעשרים תובעים חיצוניים.

ליאוניד קוגן: הם עובדים משפטיים בכל הקשור להגשת כתבי אישום, ניהול תיקי בית המשפט, ועוד.

רן כהן: אתה מקבל את התוצאות של השפיטה?

ליאוניד קוגן: כן בוודאי.

ליאוניד קוגן: אני מפקח עליהם.

רן כהן: כמה מתוך ה-3000 האלה מגיעים לידי סיום?

ליאוניד קוגן: אתה יודע שתיק שנפתח בבית משפט יסתיים זה לוקח לבית משפט שנתיים, שלוש.

רן כהן: נדמה לי שעכשיו אסור להחזיר אותו למדינתו לפני שהעניין המשפטי ממוצה.

ליאוניד קוגן: אין קשר.

רן כהן: אם המעסיק חייב כסף לעובד?

יוסי אדלשטיין: יש גם תיקים שיש תביעות שכר, דברים כאלה.

ליאוניד קוגן: התיקים שאני מטפל בהם התביעות, כתבי האישום שאנחנו מגישים הם לא בהכרח משרתים את המטרה שהזכויות שהופרו יתוקנו.

ליאוניד קוגן: אם יש שכר שלא שולם זה לא אומר שהמעסיק יחזיר את השכר.

ליאוניד קוגן: ההליך המשפטי לא נועד לזה.

רן כהן: יש פגיעות מיניות בין התלונות?

ליאוניד קוגן: אנחנו עוסקים רק בהפרות של חוק עובדים זרים וחוק שכר מינימום.

ליאוניד קוגן: כל החוקים שבמסגרת חוק העונשין זה המשטרה.

ליאוניד קוגן: עכשיו לכן הטיפול הפלילי שלי לא נועד לתקן את העוולה האזרחית.

ליאוניד קוגן: ברוב המקרים אין לזה קשר.

ליאוניד קוגן: יכול להיות שהתיק הזה מגיע לסיומו בבית המשפט, בעוד שלוש או ארבע שנים, העובד כבר לא נמצא פה.

רן כהן: 3000 התלונות ב-10 החודשים האלה זרמו דרך איריס?

ליאוניד קוגן: התיק שאני מטפל בו אצלי הוא לא מסומן איך הוא נפתח.

ליאוניד קוגן: מבחינתי זה לא משנה איך הוא נפתח.

ליאוניד קוגן: איך הוא הגיע, דרך איריס, דרך אזרח.

ליאוניד קוגן: אני פותח את התיק, אני רואה אם יש לו תשתית ראייתית המספקת להעמדה לדין פלילי אז אני מקבל החלטה.

ליאוניד קוגן: זה מה שמכתיב את שיקול דעתי.

ליאוניד קוגן: זה רוב העבודה שלי.

ליאוניד קוגן: אז אני קצת טעיתי בכתבי האישום.

ליאוניד קוגן: זה לא 3000, זה 3500.

ליאוניד קוגן: ניתנו 26 גזרי דין.

רן כהן: ליאוניד, ממה שאתה מכיר את החומר ואתה מכיר אני מרגיש, יש דברים מאוד חמורים?

ליאוניד קוגן: יש דברים שהם חמורים יותר ודברים שהם חמורים פחות.

רן כהן: אתה יודע על איזשהו מעסיק עבריין כזה שהלך לכלא?

ליאוניד קוגן: אצלנו שהלך לכלא היה עבריין אחד והוא קיבל מאסר חופף.

ליאוניד קוגן: לפני 6 שנים.

ליאוניד קוגן: היחיד שקיבל מאסר בפועל.

ליאוניד קוגן: 3500 תיקים.

ליאוניד קוגן: 26 גזרי דין.

ליאוניד קוגן: 379 תיקים חזרו מבית המשפט מאחר והנאשם ויתר על בקשה.

ליאוניד קוגן: זה תיק שנסתיים לטובת המדינה.

ליאוניד קוגן: סך הכל הסתיימו יותר מ-400 תיקים מאלה שהוגשו.

רן כהן: ויתר הכוונה?

ליאוניד קוגן: שהוא שילם את הקנס.

ליאוניד קוגן: סכומים של גזרי דין זה מיליון 600 שקל.

ליאוניד קוגן: כמה נגבו?

ליאוניד קוגן: אני לא אמון על הגבייה.

ליאוניד קוגן: אין לי מושג כמה נגבו.

ליאוניד קוגן: זה המרכז להכנסות.

ליאוניד קוגן: לפני שזה מגיע למרכז להכנסות הם שולחים שוברים לנאשם, למי שהורשע, יכול להיות שהוא שילם.

רן כהן: בת שבע אני רוצה לפנות למרכז בשביל לדעת כמה.

ליאוניד קוגן: קנסות מגיע לגזר דין שלא שולם בלבד.

ליאוניד קוגן: גזר דין ששולם לא מגיע למרכז.

איריס מעיין: אני רציתי להעיר הערה נורא חשובה והיא מאוד רלוונטית.

איריס מעיין: האכיפה שמתבצעת על ידי יחידת הסמך גם אם היא אכיפה מנהלית וגם אם היא אכיפה פלילית היא אכיפה שצופה פני מעסיק.

איריס מעיין: יש בה הרתעה.

איריס מעיין: הרתעה של המעסיקים אבל היא לא אכיפה שצופה פני זכויות עובד.

איריס מעיין: היא לא אכיפה שבהכרח תביא לעובד הספציפי את הסעד שהוא מבקש.

איריס מעיין: לצורך זה העובד צריך כלים לתבוע בבית הדין לעבודה את זכויותיו שהופרו מול המעסיק.

רן כהן: אבל שם את תובעת את זכויותיו.

איריס מעיין: לא.

איריס מעיין: זה חשוב מאוד.

איריס מעיין: היתה לי הרגשה שלא מבינים את העניין הזה.

איריס מעיין: האכיפה שמתבצעת על ידי יחידת הסמך בין אם היא אכיפה פלילית בין אם היא אכיפה מנהלית היא אכיפה שצופה פני מעסיק.

איריס מעיין: זאת אומרת יש בה הרתעה של המעסיק או יתר המעסיקים שצופים ורואים.

רן כהן: לפחות עמידה על זכויות העובד?

איריס מעיין: היא עמידה על זכויות העובד.

איריס מעיין: אבל היא לא משיבה לעובד את זכויותיו שהופרו.

איריס מעיין: אם לא קיבל שכר.

ליאוניד קוגן: העבודה שלי יכולה לעזור לעובד רק משני היבטים.

ליאוניד קוגן: היבט אחד שאם המעסיק יורשע, ההרשעה של המעסיק בהליך הפלילי יכולה לשמש ראייה בהליך אזרחי אם אותו עובד מנהל הליך אזרחי בהגנת הזכויות שלו.

ליאוניד קוגן: וההיבט השני התביעה הפלילית יכולה לעזור לממש את הזכות של העובד שאני יכול להגיד למעסיק אם תחזיר שכר לעובד זה ישמש כהקלה בעונש.

רן כהן: אתה אומר לי וגם איריס בעצם אומרת לי אתם עושים את העבודה כלפי המעסיקים במקרה שהם עבריינים מנהלית או פלילית אתם עושים את העבודה מולם.

רן כהן: בעצם אתם כאילו לא באים לממש את הזכויות של העובד.

איריס מעיין: לא בצורה ישירה.

רן כהן: מי בכל זאת מטעם מדינת ישראל אחראי לזה שזכויות העובדים יושבו?

סיגל רוזן: קו לעובד.

איריס מעיין: לעניין הזה ישנה מחשבה ואני הפניתי את גלעד לשוחח עם עורך דין מיכאל אטלן, היועץ המשפטי של משרד התמ"ת.

איריס מעיין: למסד איזשהו תהליך שבו למדינה תהיה גם סמכות מסוימת של אכיפה אזרחית להשיב לעובד המתלונן את זכויותיו.

רן כהן: זה דורש חוק?

איריס מעיין: כן.

איריס מעיין: זה דורש שינוי בחקיקת חוק עובדים זרים.

רן כהן: אז אני אשמח להיות בקשר עם מיכאל אטלן לבדוק את זה.

רן כהן: בעצם למה מיכאל אטלן?

רן כהן: עכשיו זה כבר הרשות.

רן כהן: אני בהחלט אשקול את התיקון הזה בחוק.

מאיר שפיגלר: אני רוצה לתת לך הרגשה קצת יותר טובה ממה שנשמעה לפני רגע דווקא בפן הזה.

רן כהן: אני לא מוכרח הרגשה יותר טובה.

רן כהן: אני יכול לחזור הביתה גם בלי הרגשה טובה.

מאיר שפיגלר: זה לא בכל התחומים אבל בחלק מהתחומים יש לנו ערבויות שאנחנו בעצם דרשנו את זה בתאגידי בניין.

מאיר שפיגלר: רק שלשום השר חתם על מסמך שאמור בסופו של יום להניב גם את האפשרות לקבל ערבויות מהלשכות הפרטיות ששם המדינה כן כופה.

מאיר שפיגלר: חד וחלק.

אן סוצ'יל: עד היום חלטו משהו מהערבויות בבניין?

רן כהן: אן אם שלשום השר חתם.

מאיר שפיגלר: אני אומר המגמה היא בפרוש לדאוג לכך שהמדינה תוכל גם לבצע דברים לא רק לפעול כנגד המעסיק מבלי לטפל בצרכים של העובד.

רן כהן: אבל מאיר עדיין מה שאיריס אומרת כנראה הוא נכון כי זה כן דורש תיקון בחקיקה.

מאיר שפיגלר: אני ירוק לגמרי בעמדה הזאת.

מאיר שפיגלר: סך הכול 3 חודשים.

מאיר שפיגלר: משהו כבר למדתי.

מאיר שפיגלר: זה לא כל כך נכון.

מאיר שפיגלר: משום העובדה שבתאגידי בניין יש לנו ערבויות.

רן כהן: אני מוכן לעשות את זה עם העורך דין סולומון.

רן כהן: הוא מכיר את זה ודאי טוב.

רן כהן: נכון.

מאיר שפיגלר: לא צריך לעשות כלום.

מאיר שפיגלר: הערבויות הן בידינו.

מאיר שפיגלר: ובאמת יש כרגע על הפרק תאגיד אחד שאנחנו נמצאים איתו בדין ודברים מתקדם מאוד להגיע לידי כך שכל הכסף שהוא חייב מן העבר לעובדים כולל נלוות ישולם מיידית כנגד הסכמה מהמדינה, קרי, בינינו מצד אחד לבין בעל התאגיד מצד שני ואנחנו מאוד מקווים שזה יהיה בימים הקרובים, אולי אפילו עוד לפני כניסת החג הבא עלינו לטובה.

דוד פרץ: יותר בתחום הפלילי.

דוד פרץ: אני גם אתייחס פה לכל מיני שאלות, מקרים קשים וכיוצא באלו.

רן כהן: יש איזושהי אינטראקציה עם העבודה של איריס כנציבה.

דוד פרץ: יש אינטראקציה עם משרד העבודה, עם אבישי, עם איריס, אם זה משהו שגובל במעשים פלילים כמובן זה עובר אלינו.

רן כהן: מה זה עובר?

רן כהן: תמחיש לי מה זה עובר.

רן כהן: היא מזעיקה אותך?

דוד פרץ: היא לא מזעיקה.

דוד פרץ: היא מעבירה את התלונה אלי ואני מתחיל לטפל.

איריס מעיין: היתה פעם אחת שהזעקתי אותך והבאת חוקרים אלינו למשרד.

איריס מעיין: זה היה מרשים.

דוד פרץ: זה קורה לפעמים.

דוד פרץ: בהליך הפלילי יש משהו שנקרא פיצויים.

דוד פרץ: הטובים אצלנו מאוד מקפידים לבקש פיצויים לעובדים הזרים.

דוד פרץ: לצורך העניין נחתם השבוע הסכם טיעון עם אחד העבריינים, מעבר לעובדה שהוא 34 חודש בבית כלא אז נקבעו פיצויים של מאה אלף שקל שהוא חייב להחזיר לעובדים הזרים.

דוד פרץ: הוא העסיק קרוב לאלפיים עובדים והוא הריץ מחזור של 40 מיליון שקל ב-8 חודשים.

דוד פרץ: עבדנו אז עם משרד העבודה ומס הכנסה ולמעשה זו היתה פעילות משולבת בנושא הזה.

דוד פרץ: שני דברים.

דוד פרץ: לגבי חברת פרוטוקול לפני שאני מתייחס פה לאיזושהי סקירה קצרה.

דוד פרץ: חברת פרוטוקול זה הרע במיעוטו.

דוד פרץ: אנחנו נתקלים יום יום בלא מעט תקלות.

דוד פרץ: יש פה מהגרים בערך מ-80 מדינות.

דוד פרץ: רק בשפה ההודית יש עשרות שפות ועוד מאות ניבים.

דוד פרץ: בשפה הסינית אותו דבר.

דוד פרץ: אני מדבר על תקלות שנתקלים בהם.

דוד פרץ: יש לנו עכשיו עצור סיני שלפעמים הוא מדבר.

דוד פרץ: עשר שנים פה.

דוד פרץ: הרבה פעמים אתה מדבר בשפה פוג'יאנית והם בכלל מדברים בשפה מנדרינית.

דוד פרץ: אתה מביא מתורגמן שמבין מנדרינית והוא לא קולט מה הם אומרים בכלל בפוג'יאנית.

דנה שקד: אני חייבת לעצור אותך.

דנה שקד: אני 4 שנים בתפקיד הזה.

דנה שקד: יש לי רק דוברי מנדרינית ועוד לא נתקלתי בעובד שלא יודע מנדרינית.

דנה שקד: זה הניב המרכזי.

דנה שקד: אם הם יודעים גם שנחאית, לא משנה, גם בפוג'יאנית.

דנה שקד: הם יודעים גם מנדירנית.

רן כהן: אדם שלא יודע לדבר שפה שהוא עובד בישראל.

רן כהן: למה בכלל מביאים אותו?

דנה שקד: אז תברר במשרד הפנים למה בכלל נותנים לו להגיע.

דוד פרץ: בשנת 2005 ראש המנהלת ביקש ממני לכתוב עבודה.

דוד פרץ: זה נקרא שמירה על זכויות עובדים זרים בתהליך ההרחקה.

דוד פרץ: אחד הדברים שעשיתי שם התייחס לחברת פרוטוקול העברתי שאלונים בכמה שפות לעובדים זרים לראות פחות או יותר מה התחושות שלהם, עשיתי איזשהו ניתוח והעברתי מסקנות.

דוד פרץ: מה שאני אומר פה כרגע אפשר ליישם כרגע הלכה למעשה גם היום.

דוד פרץ: אפשר לחבר שאלון שמעבירים אותו לעובדים זרים, זה טוב גם למשרד העבודה בעשרות שפות שפחות או יותר נדע איך התחושה שלהם על סמך אותו שאלון.

דוד פרץ: וזה מביא אותי לנושא הבא שאני רוצה לדבר עליו וזה תיקון לחוק סחר בבני אדם בשנת 2006 שדיברת קודם על עבירות קשות.

דוד פרץ: בתיקון הזה למעשה נעשו שתי עבירות שנקראו עבודות כפייה מעבר לחוק סחר בבני אדם לעבדות.

דוד פרץ: שזה הוכלל בתיקון הזה.

דוד פרץ: זה עבודות כפייה והעסקה בתנאי עבדות.

דוד פרץ: מי שאוכף את זה בנושא עובדים זרים זה מנהלת ההגירה.

דוד פרץ: לאחרונה פרקליטות המדינה אישרה לנו להגיש 4 תיקים בחשד לנאשמים בחשד שהם עברו עבירות של עבודות כפייה.

דוד פרץ: עכשיו אני ברשות

דוד פרץ: כם סקירה ממש קצרה לגבי כל הנושא של שמירה על זכויות עובדים זרים ולדעתי הבעייתיות פה נובעת, אם דיברו פה על צמצום הפגיעה בעובדים זרים בענף הבניין, לדעתי זה מתחיל בעובדה שגנות הקים את מנהלת ההגירה בשנת 2002.

דוד פרץ: דיברנו על משהו כמו 47 אלף עובדים זרים בענף הבנייה.

דוד פרץ: היום אנחנו מדברים על משהו כמו 12 אלף.

דוד פרץ: תקן אותי אותי יוסי.

יוסי אדלשטיין: 11 אלף.

דוד פרץ: מה שאני אומר הירידה הזאת.

דוד פרץ: ברגע שיש ירידה בכמות העובדים הזרים בהכרח אנשים שומרים את העובדים הזרים אצלם, שומרים את הזכויות שלהם.

רן כהן: מותר לציין במאמר מוסגר ברשותך ענף הבנייה לא נשאר בלי עובדים.

רן כהן: נכנסו עשרות אלפי עובדים ישראלים בענף הבנייה.

רן כהן: מה שלא עושים בחקלאות לצערי.

דוד פרץ: הבעיה העיקרית היום זה בענף הסיעוד.

דוד פרץ: עשרת אלפים עובדים.

דוד פרץ: משהו כמו 30% שזה למעשה מסתובבים פה.

דוד פרץ: זאת אומרת מביאים אותם לפה רק לצורך ההגעה.

דוד פרץ: הוזכר פה לא פעם ולא פעמיים בוועדה הזאת לצורך העניין לא משולם כסף על העבודה שלהם אלא עצם ההגעה שלהם פה לארץ.

רן כהן: לצורך דמי הכופר או דמי התיווך.

רן כהן: זה המסחר הכי שחור במדינת ישראל.

דוד פרץ: אפשר לומר פה שכמעט מדי יום ביומו אנחנו מקבלים מכם תלונות ואנחנו מטפלים בתלונות האלה.

דוד פרץ: היום לדוגמה אנחנו נתקלים בלא מעט נתינים או אזרחי הודו שמגיעים לפה לצורך עבודה ואפילו בתמימות מספרים להם שיש להם שתי אפשרויות, או לעבוד אצל המעסיק ואם תשלמו עוד אלפיים דולר אתם תוכלו לעבוד איפה שאתם רוצים.

דוד פרץ: גם בתופעות כאלה אנחנו נתקלים כרגע.

דוד פרץ: הם חושבים שזה בסדר וזה חוקי.

רן כהן: איך הם נכנסים?

רן כהן: על אשרת ב1.

רן כהן: אה סיעוד.

דוד פרץ: בדקתי אתמול את הנתונים עד ה-17 לספטמבר, פתחנו משהו כמו 470 תיקים השנה סביב הסוגיה הזאת, רובם ככולם בענף הסיעוד.

דוד פרץ: בעיקר כרגע זה הודים וסרי לנקים כי הפיקוח על הגעתם הוא הכי נמוך.

דוד פרץ: בפיליפינים יש פה עוד נציג בשגרירות הפיליפינית.

דוד פרץ: זה נציב לענייני עבודה שמפקח על זה ושם כל חברה צריכה להיות מאושרת.

דוד פרץ: בדרום מזרח אסיה, הודו, סרי לנקה, נפאל הרבה יותר פרוץ ושם משלמים הכי הרבה כסף היום.

דוד פרץ: אם זה היה פעם מרומניה או מה שנקרא האיחוד האירופאי כולם מצליחים להיכנס לתוך האיחוד האירופאי ושם משלמים קצת יותר מאשר משלמים פה בארץ.

דוד פרץ: אז עיקר הבעיה כפי שאמרתי זה הודו, סרי לנקה, נפאל.

דוד פרץ: כאן הבעיה למעשה שאתה אומר, אוקיי.

דוד פרץ: זכויות עובדים זרים, לפני שאנחנו מדברים על שכר וכיוצא בזה כאן הבעיה.

דוד פרץ: כי הם משלמים כל כך הרבה כסף.

דוד פרץ: הם למעשה פה הרבה פעמים כדי להמשיך להישאר הלאה, היתר של מישהו, ואני אומר לך, מדי יום ביומו אנחנו חוקרים מעבידים ומבטלים להם את ההיתר.

דוד פרץ: וזה לא פשוט לבטל היתר.

דוד פרץ: אני אתן דוגמה.

דוד פרץ: אתמול חקרה חוקרת שלי מישהו באשדוד, עיוור, שפשוט לא הוחלף ומקבל 200 דולר לחודש תמורת זה שהוא מצהיר שהעובד עובד אצלו.

רן כהן: לא הבנתי.

רן כהן: העובד לא עובד אצלו?

דוד פרץ: לא עובד אצלו.

דוד פרץ: העובד כל חודש בא, נותן לו 200 דולר ואומר לו תקשיב, זה המאתיים דולר.

דוד פרץ: לי אין בעיה עם זה.

דוד פרץ: אני באופן אוטומטי התפקיד שלי זה לאכוף את החוק.

דוד פרץ: אני שולח מכתב לאבישי שיעשה שימוע, יבחן את ביטול ההיתר, זה נוסח המכתב שלנו לצורך העניין.

דוד פרץ: מה שאני אומר, אם אני מסתכל הבעיה היא פה בזכויות העובדים.

רן כהן: זה מגיע אליך כי זה פלילי בעצם.

דוד פרץ: זה קבלת דבר במרמה.

דוד פרץ: קבלת דבר במרמה אצלנו הרבה פעמים היא כלפי העובד וכלפי המעסיק.

דוד פרץ: למעשה אותו בעל משפחה או משהו בדומה לזה לצורך העניין הוא בקצה השרשרת.

דוד פרץ: הוא לא כל כך מעניין.

דוד פרץ: אותנו מעניינים מחוללי התופעה.

דוד פרץ: זה אותה חברת כוח אדם ואותו סוכן שמביא.

דוד פרץ: יש לנו לא מעט סוכנים, למעשה נתינים זרים.

דוד פרץ: אנחנו קוראים להם סוכני משנה.

רן כהן: מר גנות צריך לעזוב.

רן כהן: אני רוצה להגיד שני דברים.

רן כהן: אני מקווה שבהקדם האפשרי הנציבות תעבור לרשות ושהרשות תדאג לזה שלאיריס וליחידה שלה יהיו כל הכלים, גם אלה שהיא לא אמרה שהיא מוכרחה אותם, אבל אני מרגיש שאם איריס עובדת לבד זה בשום פנים ואופן לא יכול לתת מענה מלא לעניין.

רן כהן: לפחות בנושא של כוח אדם בתרגומים.

רן כהן: הדבר השני, אני מאוד אשמח לעמוד איתך בקשר לגבי הנושא של תיקון חוק עובדים זרים באופן שיבטיח שהנציבה יכולה גם לדאוג לזכויות העובדים ולא רק לטיפול בעבירות המעסיקים.

רן כהן: והדבר השלישי, אני חושב שאני איזום איזה מפגש, או שאתה תעשה את זה בעצם, בקשר עם משרד החוץ כך שאולי זכותון לעובדים לא יחולק בארץ אלא יחולק בארץ המוצא של העובדים, כי שם יש להם עוד פנאי ברגע שהם נרשמים לדעת מה הזכויות שלהם, כן, לא.

איריס מעיין: זה אגב מתחייב מנוהל הלשכות לתיווך כוח אדם בינארצי.

איריס מעיין: הנוהל הזה מחייב את הלשכות האלה בזמן שהם רושמות את העובדים בחו"ל ליידע אותם.

רן כהן: אני הייתי מאוד רוצה שהשגרירויות שלנו בחוץ לארץ כמו שהן דואגות לזה שהדברים הללו יבוצעו, בעניין הזה קיבלתי פנייה של יושבת ראש הכנסת שהיתה במקרה בפיליפינים והיא ראתה את הסוגיה הזאת של העובדים הזרים שבאים לארץ והיא העמידה אותי על זה שבעצם כל העניין של האיכויות, של הזכויות, כל הדברים האלה לא מטופלים כבר שם.

רן כהן: ואני חושב שהיא צודקת.

רן כהן: אבל אנחנו נבוא בדברים על העניין.

יעקב גנות: אני רוצה בנושא הנציגויות שלנו בחו"ל, אני רוצה עכשיו לפתח את הנושא הזה.

יעקב גנות: אבל שר הפנים כבר דיבר איתי.

יעקב גנות: יש איזושהי בעיה בכל נושא הקונסולים ונושא העבודה בחו"ל שיש מדינות מתוקנות שמחזיקות.

רן כהן: אני אשמח להזמין אותך וגם את משרד החוץ, נטפל בעניין.

רן כהן: אני רוצה לעבור לארגוני הסיוע לעובדים הזרים.

רן כהן: אן.

אן סוצ'יל: אני אחראית על תלונות של מהגרי עבודה ב"קו לעובד".

אן סוצ'יל: דנה אחראית על מהגרי עבודה מסין ספציפית.

אן סוצ'יל: ואני אתחיל במילה כללית.

אן סוצ'יל: אין לנו פה ביקורת על מישהו ספציפי מכם ובטח שלא על איריס מעיין.

אן סוצ'יל: הביקורת שלנו על משרד התמ"ת כמערכת, כרשות, שלפי מה שאנחנו רואים בשטח ואנחנו נמצאים בשטח עם כל השפות הדרושות.

אן סוצ'יל: אנחנו מעסיקות דוברי תאי, דוברי סינית, דוברי רומנית, דוברי רוסית, כל השפות שיש כאן בארץ.

אן סוצ'יל: אז אנחנו נמצאים בשטח ואנחנו באמת מקבלות תמונת מצב של מה שקורה היום מבחינת זכויות של עובדים זרים.

אן סוצ'יל: והמצב הוא שהתמ"ת לא משחק היום שום תפקיד כשחקן שאחראי על הרתעה של מעסיקים, תאגידים וחברות כוח אדם מפני ביצוע עבירות חמורות כלפי העובדים.

אן סוצ'יל: יש לנו תופעה של הלנת שכר שהיא פשוט שערורייתית מה שקורה היום בענף הסיעוד.

רן כהן: אבל זה בדיוק הדבר שגם איריס תיארה אותו כדבר הכי קשה שגם היא מטפלת.

אן סוצ'יל: אבל הוא לא מטופל.

אן סוצ'יל: אם הוא היה מטופל אז מעסיק היום היה חושב פעמיים.

אן סוצ'יל: אני מדברת עם המון מעסיקים כל יום ואומרת להם, תשמעו, אם אתם לא תשלמו את השכר אנחנו נפנה לתמ"ת.

רן כהן: הם מדברים איתך?

אן סוצ'יל: בטח.

רן כהן: הם בטח שונאים אותך.

אן סוצ'יל: שונאים תמיד כן.

אן סוצ'יל: גם אנחנו שונאים אותם.

אן סוצ'יל: אנחנו אומרים להם אנחנו נגיש לתמ"ת.

אן סוצ'יל: התמ"ת יבטל לכם את ההיתר או התמ"ת יטיל עליכם קנס.

אן סוצ'יל: זה לא מעניין אותם.

אן סוצ'יל: הם יודעים שזה לא קורה.

אן סוצ'יל: הם יודעים שהם יכולים לא לשלם את הקנס ושביטול היתר קורה במקרים חמורים ביותר שרק מצטברות 5 או 6 או 7 תלונות כנגד אותו מעסיק.

אן סוצ'יל: זה פשוט לא קורה.

אן סוצ'יל: אני אתן לך דוגמה עד כמה העניין הזה חמור.

אן סוצ'יל: אנחנו מעבירים לאבישי עומסי הממונה על אכיפה מנהלית באופן קבוע תצהירים של עובדים.

אן סוצ'יל: אנחנו עושים את עבודת השטח, מעבירים כבר את התצהיר.

אן סוצ'יל: כל מה שנותר לאבישי לעשות זה לעשות שימוע ולהחליט על ביטול או על הגבלת היתר.

אן סוצ'יל: היה לנו מקרה של שתי עובדות פיליפיניות שהתלוננו על הטרדה מינית כנגד אותו מעסיק.

אן סוצ'יל: זאת אומרת אותו מעסיק הטריד אותן מינית, השתמש בהיתר שלו.

רן כהן: זה לא אבישי, זה פרץ.

אן סוצ'יל: לא.

אן סוצ'יל: לא.

אן סוצ'יל: אחת מהעובדות הגישה תלונה במשטרה הרגילה, לא במשטרת ההגירה ובמקביל שלחנו את התצהירים לאבישי עמוסי.

אן סוצ'יל: הוא מכיר את המקרה.

אן סוצ'יל: ההחלטה שהתקבלה באותו מקרה שהיה חמור במיוחד היה פשוט להגביל את ההיתר לעובדים מהארץ.

אן סוצ'יל: מה זה אומר הגבלה לעובדים מהארץ?

אן סוצ'יל: זה אומר מבין כל אותם עשרת אלפים עובדים בענף הסיעוד ששוהים בחוץ בלי עבודה כי פשוט מכניסים עוד ועוד עובדים, אפשר מהם לקחת עובד, אבל לא להביא מישהו חדש מחו"ל.

אן סוצ'יל: הסנקציה הזאת היא פשוט חסרת משמעות.

אן סוצ'יל: לא הגבילו לגבר במקרה הזה ודיברנו על זה בפגישה.

אן סוצ'יל: מר אבישי עמוסי לא מגביל לעובדים ממין זכר.

אן סוצ'יל: לא ברור למה.

אן סוצ'יל: יש לנו פה את התשובה של אבישי עמוסי לכל המקרים ששלחנו אליו.

אן סוצ'יל: אין פה הגבלה למין זכר.

אן סוצ'יל: באף אחד מהמקרים של הטרדה מינית אין הגבלה למין זכר.

אן סוצ'יל: אין ביטול היתרים.

אן סוצ'יל: יש פה 3 ביטולי היתרים.

אן סוצ'יל: בכל יתר המקרים זה פשוט הגבלה לעובד מהארץ שהסנקציה הזאת היא מגוחכת.

אן סוצ'יל: אין בזה שום הרתעה.

רן כהן: זו הטרדה מינית על ידי הקשיש עצמו?

אן סוצ'יל: הוא לא קשיש בדיוק.

אן סוצ'יל: עכשיו אני אגע בעוד נקודה אחת לעניין התרגום.

אן סוצ'יל: כמו שאתה מבין זה פשוט בלתי אפשרי לקיים אכיפה של סינים, תאילנדים, ענפים שלמים, ענף הבניין וענף החקלאות הם פשוט ענפים שאני יכולה לומר בלב שקט לא מתקיימת בענפים האלה אכיפה.

אן סוצ'יל: אני אתן לך דוגמה.

אן סוצ'יל: ביוני שלחנו תלונה לאיריס מעיין על מקרה של 4 עובדים תאילנדים ממושב פדיה שבשפלה.

אן סוצ'יל: הלנת שכר, מגורים בלתי הולמים, אי תשלום שכר מינימום.

אן סוצ'יל: אחרי 3 חודשים התקבלה תשובה שנשלח פקח למושב והתברר שהכול בסדר.

אן סוצ'יל: התלונה נסגרה.

אן סוצ'יל: באותו יום דיברנו עם העובדים דוברי תאילנדית, עובדת שלנו שדוברת תאילנדית דיברה איתם בטלפון.

אן סוצ'יל: הם אמרו, הגיע בן אדם, דיבר איתנו עברית, אין לנו מושג מי זה, לא הבנו מה הוא אומר והוא הלך.

אן סוצ'יל: זה מה שקרה והתלונה נסגרה.

אן סוצ'יל: וכמו התלונה הזאת נסגרות שוב ושוב תלונות בלי שבעצם מתבצעת פה אכיפה.

אן סוצ'יל: הפקחים לא יכולים להגיע למושב ולדבר עם העובדים כי העובדים האלה לא מדברים אנגלית או עברית.

אן סוצ'יל: אין שום סיכוי לתקשר איתם.

רן כהן: אבל התאילנדים מדברים אנגלית.

אן סוצ'יל: שום מילה באנגלית הם לא מדברים.

אן סוצ'יל: זאת פשוט תמונת המצב שאנחנו רואים היום ואני חייבת לומר שלפני שנה המצב היה הרבה יותר טוב.

אן סוצ'יל: לפני שנה עבדנו עם עורכת הדין נטע ברנר בענף הסיעוד שביטלה הרבה יותר היתרים בענף הסיעוד והיום המצב הוא פשוט קטסטרופאלי.

אן סוצ'יל: ואנחנו לא יודעים למה זה קרה השינוי הזה אבל קרו כל מיני שינויים מערכתיים שפשוט דרדרו את העבודה של התמ"ת בצורה בלתי רגילה.

דנה שקד: אני רכזת עובדים סינים.

דנה שקד: בניין מהיר, אותו תאגיד שעכשיו חושבת הוועדה אם לתת לו ערבות או לא זה עורך דין שלנו שמטפל בנושא ושלחה מכתבים, עשרים בשבוע, מאז מרץ.

דנה שקד: במרץ התקבלה תלונה של 50 עובדים סינים שגם לא קיבלו תלושי משכורת, גם לא קיבלו שכר, חלקם גירשו אותם מהקראוונים שלהם ועוד ועוד.

דנה שקד: ואחר כך כולם לא מצאו עבודה.

דנה שקד: אני עזרתי לחלק מהם למצוא עבודה גם בעזרתך.

דנה שקד: זה רק בעקבות לחץ של עורכת דין שלנו שאתם עכשיו יושבים אם לקבל את הערבות או לא.

דנה שקד: אם זה לא היה הלחץ של עורכת הדין מילמן במשך שבועות, פקסים ופקסים, לא היה קורה שום דבר.

דנה שקד: זה גם כן, זו תלונה שהיא לחלוטין שלנו.

דנה שקד: בנושא התרגום.

דנה שקד: יש לי 10 מתנדבים בשבוע.

דנה שקד: כבר מעל שנתיים שהם קבוצה הומוגנית אחת.

דנה שקד: אנשים שעובדים במשרה מלאה במשהו אחר ובאים בערב לדבר סינית לעזור לי כל שבוע.

דנה שקד: אלה אנשים שהרבה מהם עבדו בפרוטוקול וברחו כל עוד נפשם בם.

דנה שקד: כי לא שילמו להם שכר, כי נתנו להם פחות משכר מינימום, כי התנאים הם לא תנאים.

דנה שקד: יש סיבה שאנחנו נגד פרוטוקול וזה לא סתם ויש לי עדויות מהשטח, ואפשר למצוא אנשים טובים שיתרגמו.

דנה שקד: כל מי שמגיע אלינו לתרגם הוא מדהים.

דנה שקד: עכשיו, התלונה היא לא כלפי איריס, חס ושלום, אני עובדת איתך המון ואני יודעת שאת מעלה את הצורך בתרגום כל הזמן לממונים.

דנה שקד: את גם אומרת לי את זה.

דנה שקד: אנשים אומרים לי, לא הצלחתי לדבר עם איריס.

דנה שקד: או באתי לאיריס ולא היה מי שיענה או לא הבנתי אותה.

דנה שקד: והם באים אלינו.

דנה שקד: כל יום שני הם באים.

דנה שקד: השבוע היו קרוב למאה איש.

דנה שקד: יש לנו 39 תאגידים בשנת 2008 על 70% מהם יש תלונות בנושא משכר ועד מגורים בלתי הולמים, דרך אי מתן תלושי משכורת ופיטורים באמצע.

דנה שקד: 70%.

דנה שקד: חלק אנחנו פותרים.

איריס מעיין: מי שאת מפנה אלי אז קודם כל לכולם נקבעת פגישה.

איריס מעיין: חלקם פשוט לא מופיעים לפגישות האלה.

איריס מעיין: אני לא מניחה שמישהו יעבוד בערב.

דנה שקד: אני עובדת בערב.

דנה שקד: יש לי 2 ילדים קטנים.

דנה שקד: אני כבר 4 שנים מ-6 עד 9, כל יום שני בערב.

דנה שקד: ו"קו לעובד" לקח אחריות על עצמו.

דנה שקד: אין לי מה לעשות קבלת קהל בבוקר.

דנה שקד: אני עושה בערב.

איריס מעיין: אני לא מכירה רשות, כולל לא נציבות קבילות הציבור שעובדת בערב.

רן כהן: יכול להיות שצריך למצוא לזה פתרון.

רן כהן: כי בכל זאת האנשים האלה עובדים במשך היום ולא יכולים להתפנות.

דנה שקד: כל הנושא של הזכותונים.

דנה שקד: לא מחולקים בשדה התעופה.

דנה שקד: הזכותונים היחידים בסינית שיש זה מה שאנחנו עושים.

רן כהן: אני אומר לך אני הולך לשדה התעופה בין היתר כדי לבדוק את העניין הזה.

דנה שקד: אני גם עושה את הסקרים שלי.

דנה שקד: הם לא מקבלים.

דנה שקד: הם מקבלים ממני את הזכותונים.

דנה שקד: יושבים וקוראים אותו.

דנה שקד: שואלים שאלות.

דנה שקד: חלק מהם באים רק כדי לדעת מה הזכויות שלהם.

דנה שקד: כולל עובדים חדשים.

דנה שקד: עובדים שהם 3 חודשים בארץ.

דנה שקד: לא יודעים מילה עברית.

דנה שקד: זה לא כמו הבחור שנעצר אתמול שהוא יודע עברית טובה, הבחור הסיני שנעצר שמכה.

דנה שקד: הוא כבר 10 שנים פה.

דנה שקד: הם לא יודעים עברית ולא אנגלית, חוץ מלהגיד לבעל הבית במקרה הטוב, הם לא יודעים.

דנה שקד: אני כן רוצה לציין לשבח את השיתוף פעולה עם משטרת ההגירה בתקופה האחרונה.

דנה שקד: והדבר האחרון שאין לי מושג מה, זה חלוקת הסמכויות בין משרד הפנים למשרד התמ"ת.

דנה שקד: אני מפנה תלונה לאיריס.

דנה שקד: היא אומרת לי את צריכה לפנות למשרד הפנים.

דנה שקד: אני פונה למשרד הפנים, תפני לתמ"ת.

רן כהן: אז מעכשיו יהיה לך יותר קל כי זה יהיה בעיקר אצל ראש הרשות והכול יהיה כפוף לשם.

סיגל רוזן: תוספת.

סיגל רוזן: יש איזו סלחנות כלפי תשלום שכר מינימום שפוגעת בסופו של דבר גם בעובדים ישראלים ואני רוצה רק לציין שבוועדת כנסת שנערכה ב-24 ליוני גם יעקב גנות אמר אחרי שטענתי שעובדי חקלאות מקבלים 13 שקלים לשעה, הוא אמר גם 150 שקלים ליום, אפשר לאכול מזה.

סיגל רוזן: וחבר הכנסת שי חרמש גם הביע סלחנות רבה כלפי אי תשלום שכר מינימום בענף החקלאות.

רן כהן: אני לא מוכן להשלים עם זה בשום פנים ואופן.

סיגל רוזן: אתה ביקרת אותו על כך בישיבה.

סיגל רוזן: אבל אני חושבת שזה חמור שדברים כאלה נאמרים על ידי חבר כנסת.

יוסי אדלשטיין: זה לא נאמר בקונטקסט הזה.

יוסי אדלשטיין: זה לפרוטוקול.

יוסי אדלשטיין: מה שגנות אמר בזמנו זה שאמרו שהמסתננים שלחו אותם לעבוד בחקלאות והם לא רצו לעבוד.

יוסי אדלשטיין: אז גנות אמר לגבי המסתננים ש-150 שקל בשבילם זה גם טוב.

רן כהן: כל שכר מינימום יוסי הוא חוק שלי.

רן כהן: אני יזמתי אותו ואני עומד על כך שכל עובד בישראל מאיזה מוצא שלא יהיה החוק חל עליו.

רן כהן: אני אומר את זה חד משמעית.

רן כהן: אפילו אם הוא לא עובד חוקי.

דוד פרץ: רן באמת שמחילים את החוק גם בחקלאות.

דוד פרץ: פעם בדקתי את זה.

דוד פרץ: בערבה.

דוד פרץ: כי אני גם כלכלן.

דוד פרץ: לא חשוב מה העבודה שלי.

דוד פרץ: אז הם מחילים את החוק והם משלמים שכר מינימום, רק שהם מורידים מזה ככה, שק אורז, מגורים, חשמל, מים, את כל הדברים האלה.

סיגל רוזן: הם מחילים את החוק לפי 12 שעות.

סיגל רוזן: אנשים עובדים 12 שעות ביום, 29 ימים בחודש.

סיגל רוזן: הם מקבלים שכר מינימום.

דוד פרץ: ממש לא.

רן כהן: מה שסיגל אומרת היא אומרת על פי מי שהיא רואה.

סיגל רוזן: אם תהיה אכיפה אזרחית שכרגע היא לא בסמכות שלנו.

סיגל רוזן: תהיה אכיפה ולא תתפשרו.

סיגל רוזן: אתם תעשו אכיפה אזרחית ותגיעו לפסק דין שקובע לעניין שכר מינימום בשקלול שעות נוספות, זאת אומרת כשאתה מחשב את השעות הנוספות של העובד, תגיעו כבר להחלטה, אני מתחננת לפניכם בבג"ץ.

אן סוצ'יל: זה אנחנו אחראים?

סיגל רוזן: זה הבג"ץ שלכם.

אן סוצ'ל: לא אנחנו מנהלים שם את סדר היום.

סיגל רוזן: תגיעו להכרעה נגד מעסיק כלשהו, לא בפשרה.

סיגל רוזן: בפסק דין שלא יטען פשרה.

סיגל רוזן: שהוא לא שילם שכר מינימום כשמשקללים מתוך זה את השעות הנוספות.

סיגל רוזן: פסק דין שכזה הוא יופי של תשתית.

רן כהן: רבותיי, אנחנו צריכים לחתור לסיום.

רן כהן: אין לי ברירה.

רן כהן: מה שאני מבין שאנחנו חייבים לתקן באמת את החוק שייתן לכם את הכלים.

רן כהן: לך, לאבישי, לליאוניד, את הכלים כדי לממש גם את זכויות העובדים גם במצבים האלה.

רן כהן: טוב רבותיי, אני רוצה לסכם פחות או יותר את הישיבה הזאת.

רן כהן: בנוסף לדברים שאמרתי בנוכחותו של מר גנות אני רוצה בסך הכול לומר שלעניות דעתי חייבים להחמיר את הענישה על המעסיקים העבריינים בכל הרמות, המנהליות, הפליליות, ואחרות.

רן כהן: והעניין הזה ההרגשה שלי אין מימוש מלא של החוק הקיים ובוודאי שגם החוק עצמו לא מספיק וצריך להרחיב את הענישה בעבריינות בתחום הזה.

רן כהן: הדבר השני, אני רוצה לפנות אליכם, ל"קו לעובד" ולמוקד סיוע לעובדים זרים בבקשה.

רן כהן: אם אתם רואים מקרה שבו אתם פניתם על מעסיק עבריין והדבר הזה לא טופל להערכתכם לאחר פעם ופעמיים, אל תחכו לשלישית ולרביעית.

רן כהן: בשנייה כבר תעבירו את זה אלי.

רן כהן: אני רוצה לבדוק את זה אל מול הרשות ואל מול הנציבה ואל מול אכיפת החוק ואל מול המשטרה.

רן כהן: אני בעניין הזה לא מתכוון להישאר במגדל השן של החלטות עקרוניות.

רן כהן: אלא גם לטפל טיפול פרטני.

רן כהן: תעבירו את זה לבת שבע ואני אטפל בזה כדי להמחיש את העניין.

רן כהן: הדבר האחרון, זה להזכיר באמת בת שבע שאני רוצה לבקר בנתב"ג ולראות את הנוהלים של קבלת העובדים, הוצאתם של העובדים, חלוקת הזכותונים בנתב"ג בשפות הראויות והכול.

רן כהן: אני חושב שאפשר יהיה בהחלט גם שם להשפיע על העניין.

רן כהן: אני מניח שיוסי ילווה אותנו, ידאג שלא נכנס לנתב"ג ולא נחזור לארץ.

רן כהן: רבותיי אני רוצה להודות לכולכם.

רן כהן: תודה רבה.

רן כהן: הישיבה סגורה.

רן כהן: אנחנו נמשיך בנוהלים האלה לפקח על מימוש הזכויות.